Výročná správa o spoločných podnikoch EÚ za rozpočtový rok 2018

(2019/C 426/01)

OBSAH

Akronymy 3

KAPITOLA 1: SPOLOČNÉ PODNIKY EÚ A AUDIT EDA 4

ÚVOD 4

SPOLOČNÉ PODNIKY EÚ 4

Verejno-súkromné partnerstvá ako efektívny nástroj zabezpečenia výskumu a inovácie v Európe 4

SPOLOČNÉ PODNIKY FUNGUJÚ AKO SÚČASŤ RÁMCOVÝCH PROGRAMOV PRE VÝSKUM 5

Spoločné podniky v rámci programu H2020 6

Jeden spoločný podnik funguje v rámci Euratomu 7

Spoločné podniky sídlia v Európskej únii 8

Spoločné podniky dodržiavajú bipartitné alebo tripartitné modely riadenia 9

Výskumné činnosti spoločných podnikov financuje EÚ aj partneri zastupujúci priemysel a výskum 11

Komisia vykonáva priebežné a záverečné hodnotenia 12

Rozpočtové postupy a udeľovanie absolutória sú podobné pre všetky spoločné podniky 12

NÁŠ AUDIT 13

Náš mandát zahŕňa audit ročnej účtovnej závierky a transakcií spoločných podnikov 13

V rámci nášho auditu sme určili kľúčové riziká a zaoberali sme sa ich riešením 13

KAPITOLA 2: PREHĽAD VÝSLEDKOV AUDITU 15

ÚVOD 15

VÝSLEDKY NÁŠHO ROČNÉHO AUDITU SPOLOČNÝCH PODNIKOV ZA ROZPOČTOVÝ ROK 2018 SÚ CELKOVO POZITÍVNE 15

Výroky bez výhrad k spoľahlivosti účtovných závierok všetkých spoločných podnikov 15

Výroky bez výhrad k zákonnosti a správnosti príjmov zaznamenaných v účtovnej závierke všetkých spoločných podnikov 16

Výroky bez výhrad k zákonnosti a správnosti platieb zaznamenaných v účtovnej závierke všetkých spoločných podnikov 16

Naše pripomienky sa týkajú oblastí, ktoré je potrebné zlepšiť 16

Spoločné podniky prijímajú opatrenia na základe kontrolných zistení z predchádzajúcich rokov 22

VÝSLEDKY AUDITU VYPLÝVAJÚCE Z INÝCH NEDÁVNYCH PRODUKTOV EDA, KTORÉ SA ZAMERIAVAJÚ NA SPOLOČNÉ PODNIKY 23

KAPITOLA 3: VYHLÁSENIA O VIEROHODNOSTI SPOLOČNÝCH PODNIKOV EÚ 24

3.1. Informácie na podporu vyhlásení o vierohodnosti 24

SPOLOČNÉ PODNIKY VYKONÁVAJÚCE RÁMCOVÉ PROGRAMY EÚ 26

3.2. Spoločný podnik pre výskum manažmentu letovej prevádzky jednotného európskeho neba (SESAR) 26

3.3. Spoločný podnik Čisté nebo (Čisté nebo) 32

3.4. Spoločný podnik pre iniciatívu pre inovačné lieky (IIL) 37

3.5. Spoločný podnik pre palivové články a vodík (FCH) 42

3.6. Spoločný podnik Elektronické komponenty a systémy pre vedúce postavenie Európy (ECSEL) 47

3.7. Spoločný podnik pre priemyselné odvetvia využívajúce biologické materiály (BBI) 52

3.8. Spoločný podnik Shift2Rail (S2R) 57

SPOLOČNÝ PODNIK V RÁMCI EURATOMU 62

3.9. Európsky spoločný podnik pre ITER a rozvoj energie jadrovej syntézy (F4E) 62

Akronymy

Tento zoznam akronymov zahŕňa spoločné podniky EÚ a iné orgány EÚ spomenuté v tejto správe.

Akronym Úplný názov ARTEMIS Spoločný podnik ARTEMIS, ktorým sa vykonáva spoločná technologická iniciatíva pre vstavané počítačové systémy BBI Spoločný podnik pre priemyselné odvetvia využívajúce biologické materiály CAS Útvar GR RTD Komisie pre spoločný audit CFS Osvedčenie o finančných výkazoch Čisté nebo Spoločný podnik Čisté nebo EASA Európska agentúra pre bezpečnosť letectva ECSEL Spoločný podnik Elektronické komponenty a systémy EIT Európsky inovačný a technologický inštitút ENIAC Poradná rada európskej iniciatívy pre nanoelektroniku EUAN Sieť agentúr Európskej únie EURATOM Európske spoločenstvo pre atómovú energiu EUROHPC Spoločný podnik pre európsku vysokovýkonnú výpočtovú techniku EVM Riadenie získanej hodnoty F4E Spoločný podnik Fusion for Energy FCH Spoločný podnik pre palivové články a vodík GR RTD Generálne riaditeľstvo pre výskum a inovácie H2020 Horizont 2020 – Rámcový program pre výskum a inovácie (2014 – 2020) IFAC Medzinárodná federácia účtovníkov IIL Spoločný podnik pre iniciatívu pre inovačné lieky INTOSAI Medzinárodná organizácia najvyšších kontrolných inštitúcií ISA Medzinárodné audítorské štandardy IFAC ISSAI Medzinárodné štandardy najvyšších kontrolných inštitúcií (INTOSAI) ITER Medzinárodný termonukleárny experimentálny reaktor NFA Vnútroštátny príslušný orgán na financovanie NPE Nástroj na prepájanie Európy P2P Verejno-súkromné partnerstvo PMO Úrad pre správu a úhradu individuálnych nárokov S2R Spoločný podnik Shift2Rail (európska iniciatíva v oblasti železníc) SESAR Spoločný podnik pre výskum riadenia letovej prevádzky jednotného európskeho vzdušného priestoru SP Spoločný podnik SNE Vyslaní národní experti TEN-T Program transeurópskej dopravnej siete VA Výkonná agentúra VFR Viacročný finančný rámec 7. RP Siedmy rámcový program pre výskum a technologický rozvoj (2007 – 2013)

KAPITOLA 1

SPOLOČNÉ PODNIKY EÚ A AUDIT EDA

ÚVOD

1.1. Európsky dvor audítorov (EDA) bol na základe Zmluvy o fungovaní Európskej únie ustanovený za externého audítora finančných prostriedkov EÚ. V tejto funkcii vystupujeme ako nezávislý ochranca finančných záujmov občanov Únie, a to predovšetkým zlepšovaním finančného riadenia EÚ. Viac informácií o našej práci môžete nájsť v našich správach o činnosti, výročných správach o plnení rozpočtu EÚ, osobitných správach, situačných správach a stanoviskách k novým či aktualizovaným právnym predpisom EÚ alebo k iným rozhodnutiam s vplyvom na finančné riadenie.

1.2. Na základe tohto mandátu vykonávame každoročné preskúmanie účtovnej závierky a príslušných transakcií spoločných podnikov EÚ v oblasti výskumu.

1.3. V tejto správe predkladáme výsledky nášho auditu spoločných podnikov EÚ v oblasti výskumu (spolu nazývaných „spoločné podniky“) za rozpočtový rok 2018. Správa má takúto štruktúru: — v kapitole 1 sa opisujú spoločné podniky a povaha auditu, — v kapitole 2 predkladáme celkové výsledky auditu, — v kapitole 3 uvádzame ku každému z ôsmich spoločných podnikov vyhlásenie o vierohodnosti spolu s našimi stanoviskami a pripomienkami k spoľahlivosti ich účtovných závierok i k zákonnosti a správnosti príslušných transakcií.

SPOLOČNÉ PODNIKY EÚ

Verejno-súkromné partnerstvá ako efektívny nástroj zabezpečenia výskumu a inovácie v Európe

1.4. Jedným z najdôležitejších cieľov EÚ je podpora zvyšovania úrovne investícií do výskumu s cieľom podporiť konkurencieschopnosť EÚ. Jedným z piatich kľúčových cieľov stratégie Európa 2020, ktoré boli prijaté v roku 2010, je venovať 3 % hrubého domáceho produktu (HDP) EÚ na činnosti v oblasti výskumu a vývoja (pozri ilustráciu 1.1 ).

Ilustrácia 1.1

Hrubé domáce výdavky na výskum a vývoj v EÚ-28, 2000 – 2017

Zdroj: EDA na základe údajov Eurostatu, jún 2019.

1.5. Hoci plnenie cieľa 3 % bolo pomalé, Európska komisia znovu zdôraznila význam premeny európskych vedeckých poznatkov na produkty a služby, ktoré bude možné uviesť na trh. Kľúčovým prvkom bolo spojiť sily so súkromným sektorom a s členskými štátmi a dosiahnuť výsledky, ktoré by jedna krajina alebo spoločnosť pravdepodobne sama nedosiahla.

1.6. Komisia predstavila v júni 2005 správu s názvom Podpora verejno-súkromného partnerstva v oblasti výskumu a vývoja na posilnenie konkurencieschopnosti priemyslu v Európe, v ktorej vyzvala na vytvorenie spoločných technologických iniciatív ako špecializovaných programov na vykonávanie programov strategického výskumu pre priemysel, ktoré budú mať právnu formu spoločných podnikov (pozri ilustráciu 1.2 ).

Ilustrácia 1.2

Od strategických programov EÚ k spoločným podnikom

Zdroj: EDA.

SPOLOČNÉ PODNIKY FUNGUJÚ AKO SÚČASŤ RÁMCOVÝCH PROGRAMOV PRE VÝSKUM

1.7. Spoločné podniky sú partnerstvá medzi Komisiou a priemyslom a v niektorých prípadoch aj výskumom, ktorých cieľom je priblížiť výsledky projektov v strategických oblastiach výskumu a inovácií k trhu a zlepšiť prepojenie medzi výskumom a sociálnym rastom. Sú zriadené podľa článku 187 Zmluvy o fungovaní Európskej únie alebo (v prípade spoločného podniku Fusion for Energy) článkov 45 až 51 Zmluvy o založení Európskeho spoločenstva pre atómovú energiu.

1.8. Spoločné podniky sú formou verejno-súkromného partnerstva s právnou subjektivitou. Ich verejným členom je zvyčajne Európska únia (zastúpená Komisiou) a súkromnými členmi sú združenia z priemyslu a v niektorých prípadoch z výskumu. Existujú aj ďalší partneri (zúčastnené štáty, medzinárodné organizácie). Spoločné podniky prijímajú svoj vlastný výskumný plán a poskytujú finančné prostriedky, a to najmä prostredníctvom otvorených výziev na predkladanie návrhov. Výnimkou je spoločný podnik F4E zodpovedný za poskytovanie príspevku Európy na projekt ITER, ktorý je najväčším vedeckým partnerstvom na svete, ktorého cieľom je demonštrovať jadrovú syntézu ako životaschopný a udržateľný zdroj energie.

1.9. Spoločné podniky sú veľmi viditeľné a majú výrazný vplyv v dôležitých oblastiach každodenného života európskych občanov, ako je doprava, energetika, zdravie, biohospodárstvo a digitálne hospodárstvo. Konkrétne spoločné podniky v tejto správe označujeme ich akronymami. Zoznam akronymov je uvedený na začiatku tejto správy.

1.10. V rámci 7. RP Rada na základe návrhu Komisie prijala nariadenia, ktorými sa zriaďuje prvých šesť spoločných podnikov: výskum manažmentu letovej prevádzky jednotného európskeho neba (SESAR), Čisté nebo, iniciatíva pre inovačné lieky (IIL), palivové články a vodík (FCH), nanoelektronika (ENIAC) a vstavané systémy (ARTEMIS).

1.11. Činnosť všetkých spoločných podnikov, ktoré boli zriadené v rámci 7. RP, bola v roku 2014 predĺžená programom Horizont 2020 na ďalšie obdobie 10 rokov (t. j. do roku 2024). Celkový finančný príspevok EÚ na spoločné podniky sa zdvojnásobil. Okrem toho boli vytvorené dva nové spoločné podniky (priemyselné odvetvia využívajúce biologické materiály (BBI) a Shift2Rail (S2R)) a ARTEMIS a ENIAC boli zlúčené do jedného spoločného podniku, Elektronické komponenty a systémy pre vedúce postavenie Európy (ECSEL) (pozri ilustráciu 1.3 ).

Ilustrácia 1.3

Vývoj európskych spoločných podnikov

Zdroj: EK na základe nariadení Rady, ktorými sa zriaďujú spoločné podniky, upravené Európskym dvorom audítorov.

Spoločné podniky v rámci programu H2020

1.12. Tieto spoločné podniky vykonávajú osobitné časti programu Horizont 2020 v oblastiach dopravy (Čisté nebo 2, Shift2Rail a SESAR), dopravy/energetiky (FCH2), zdravia (IIL2), priemyselných odvetví využívajúcich biologické materiály (BBI) a elektronických komponentov a systémov (ECSEL). Hlavné ciele každého spoločného podniku sa uvádzajú spolu s ich vyhláseniami o vierohodnosti v kapitole 3.

1.13. Spoločný podnik Čisté nebo vyvíja nové generácie ekologickejších lietadiel. Medzi jeho doterajšie hlavné úspechy patrí demonštrátor otvoreného rotora, laminárne krídla, inovačné rotorové listy a vysokokompresný motor pre ľahké vrtuľníky, inovačné snímače detektora námrazy a vyspelé avionické systémy.

1.14. Spoločný podnik pre iniciatívu pre inovačné lieky (IIL) urýchľuje vývoj a prístup pacientov k inovačným liekom, najmä v oblastiach, kde sú nenaplnené liečebné a sociálne potreby. K jeho doterajším hlavným úspechom patrí celoeurópska sieť stoviek nemocníc a laboratórií podporujúca vývoj antibiotických liekov, testy na zlepšenie bezpečnosti liekov, nový prístup ku klinickým skúškam na liečbu demencie a väčšie pochopenie základných príčin chorôb, ako je cukrovka, reumatoidná artritída a závažná astma.

1.15. Spoločný podnik Shift2Rail (S2R) sleduje inovácie v oblasti železníc na podporu dosiahnutia jednotného európskeho železničného priestoru. K jeho hlavným cieľom patrí zníženie nákladov na životný cyklus železničnej dopravy o polovicu, zdvojnásobenie železničnej kapacity a zvýšenie spoľahlivosti a dochvíľnosti až o 50 %.

1.16. Spoločný podnik pre výskum manažmentu letovej prevádzky jednotného európskeho neba (SESAR) vyvíja ďalšiu generáciu manažmentu letovej prevádzky. Medzi jeho doterajšie hlavné úspechy patrí prvý štvordimenzionálny let na svete (3D + čas), služby letiskovej veže na diaľku, voľné plánovanie letových tratí na zníženie emisií z letov a paliva a plynulá výmena informácií medzi všetkými poskytovateľmi a používateľmi informácií o ATM.

1.17. Spoločný podnik pre palivové články a vodík (FCH) vyvíja čisté riešenia pre prepravu, energiu a uskladňovanie. K jeho doterajším hlavným činnostiam patrí zavedenie autobusov poháňaných palivovými článkami pre čistú verejnú dopravu, vytvorenie hodnotového reťazca EÚ pre súbor palivových článkov so zlepšenou výkonnosťou a zníženými nákladmi, vývoj technológie elektrolýzy na výrobu zeleného vodíka, vývoj a komercializácia jednotiek na kombinovanú výrobu tepla a elektrickej energie (mCHP) na dodávku tepla a elektriny v bytových priestoroch, ako aj zlepšená výkonnosť a trvanlivosť materiálov a zníženie nákladov na komponenty a systémy. Zaviedol tiež iniciatívu určenú regiónom, ku ktorej sa pridalo 90 regiónov a miest a 55 partnerov zastupujúcich priemysel a ktorá podporuje snahu o synergie a inteligentnú špecializáciu v Európe.

1.18. Spoločný podnik pre priemyselné odvetvia využívajúce biologické materiály (BBI) realizuje program výskumných a inovačných činností v Európe, ktoré posudzujú dostupnosť obnoviteľných biologických zdrojov, ktoré sa môžu použiť na výrobu biologických materiálov, a na tomto základe podporujú vytvorenie udržateľných hodnotových reťazcov využívajúcich biologické materiály. Jeho doterajšie hlavné úspechy zahŕňajú výrobu celého radu inovatívnych výrobkov z biologických materiálov s ohľadom na novú komunitu využívajúcu biologické materiály.

1.19. Spoločný podnik Elektronické komponenty a systémy pre vedúce postavenie Európy (ECSEL) financuje výskumné, vývojové a inovačné projekty v oblasti dizajnu elektroniky a výrobných kapacít. K jeho doterajším hlavným úspechom patrí projekt CESAR (nákladovo efektívne metódy a procesy pre bezpečné vstavané systémy), ktorý mal významný vplyv na európsky priemysel vstavaných systémov, a projekt E3Car, ktorý prekonal hlavné výzvy spojené s elektrickými vozidlami, ktoré využívajú pokročilé polovodičové prvky.

1.20. Spoločný podnik pre európsku vysokovýkonnú výpočtovú techniku (EuroHPC) je najnovším spoločným podnikom, ktorý Rada zriadila v novembri 2018. Ide o spoločnú iniciatívu EÚ a ďalších európskych krajín s cieľom vytvoriť v Európe špičkový superpočítačový ekosystém. Spoločný podnik EuroHPC bude fungovať do konca roku 2026. Účtovnú závierku tohto spoločného podniku budeme po prvýkrát kontrolovať v roku 2020.

Jeden spoločný podnik funguje v rámci Euratomu

1.21. Projekt ITER (pôvodne Medzinárodný termonukleárny experimentálny reaktor) začal oficiálne fungovať v roku 1988 a činnosti súvisiace s predbežným návrhom prebiehajú už niekoľko rokov. Účastníci projektu 21. novembra 2006 formálne odsúhlasili vybudovanie a prevádzkovanie experimentálneho zariadenia na preukázanie vedeckej životaschopnosti jadrovej syntézy ako budúceho udržateľného zdroja energie. Dohoda o projekte ITER nadobudla účinnosť 24. októbra 2007 a k tomuto dátumu bola oficiálne zriadená organizácia ITER. Nachádza sa v Saint-Paul-lès-Durance (Francúzsko), pričom hlavné zariadenia jadrovej syntézy sa budujú v Cadarache (Francúzsko).

1.22. Do projektu sú zapojení siedmi globálni partneri: EÚ zastúpená Európskym spoločenstvom pre atómovú energiu (Euratom), Spojené štáty, Rusko, Japonsko, Čína, Južná Kórea a India. Európa prevzala vedúcu úlohu so 45 % podielom na stavebných nákladoch, z ktorého 80 % je financovaných z rozpočtu EÚ a 20 % financuje Francúzsko ako hostiteľská krajina projektu ITER. Podiel ostatných členov projektu ITER predstavuje na každého člena približne 9 %. Toto rozdelenie nákladov sa v prevádzkovej fáze zmení, pričom Európa bude znášať 34 % nákladov (pozri ilustráciu 1.4 ).

Ilustrácia 1.4

Príspevok členov projektu ITER

Zdroj: F4E.

1.23. Výstavba projektu ITER zahŕňa výrobu viac než 10 miliónov komponentov v továrňach na celom svete. Približne 75 % investícií sa vynakladá na vývoj nových poznatkov a najmodernejších materiálov a technológií. To ponúka európskym špičkovým priemyselným odvetviam a malým a stredným podnikom (MSP) cennú príležitosť inovovať a vyvíjať vedľajšie produkty, ktoré sa budú využívať mimo jadrovej syntézy (ako napríklad širší energetický sektor, letectvo a špičkové technologické nástroje, ako sú skenery pracujúce na základe jadrovej magnetickej rezonancie).

1.24. Spoločný podnik Fusion for Energy (F4E) je spoločný podnik, ktorý zodpovedá za európsky príspevok na projekt. Medzi jeho hlavné ciele patrí poskytovanie príspevku Euratomu na ITER a zabezpečenie tzv. širšieho prístupu spoločne s Japonskom na účely rýchlej realizácie energie jadrovej syntézy. Vypracúva a koordinuje aj program činností vzťahujúcich sa na prípravu výstavby demonštračného reaktora jadrovej syntézy a súvisiacich zariadení vrátane medzinárodného zariadenia na ožarovanie materiálov jadrovej syntézy.

Spoločné podniky sídlia v Európskej únii

1.25. Sedem spoločných podnikov sídli v Bruseli (Čisté nebo, S2, SESAR, FCH, IIL, BBI a ECSEL). Spoločný podnik EuroHPC sídli v Luxemburgu.

1.26. Spoločný podnik F4E sídli v Barcelone v Španielsku. ITER (Medzinárodný termonukleárny experimentálny reaktor), na ktorý poskytuje Európska únia príspevok prostredníctvom spoločného podniku F4E, sa buduje v lokalite Cadarache v Saint-Paul-lès-Durance v južnom Francúzsku (pozri ilustráciu 1.5 ).

Ilustrácia 1.5

Spoločné podniky v Európskej únii

Zdroj: EDA.

Spoločné podniky dodržiavajú bipartitné alebo tripartitné modely riadenia

1.27. Napriek tomu, že spoločné podniky majú rovnakú právnu štruktúru, každý z nich má špecifické charakteristiky, pretože sa zaoberajú inováciami a výskumom v rôznych sektoroch, ktoré sa nachádzajú na rozličných trhoch. Väčšina spoločných podnikov sa riadi bipartitným modelom, v rámci ktorého sú Komisia a priemysel (v niektorých prípadoch aj výskum) zastúpení v správnej rade a prispievajú na činnosti spoločného podniku (SESAR, Čisté nebo, IIL, FCH, BBI a S2R). Zvyšok sa riadi tripartitným modelom, v rámci ktorého sú členské štáty, Komisia a priemysel zastúpení v správnej rade a prispievajú na činnosti spoločného podniku (ECSEL a EuroHPC).

1.28. Na ilustrácii 1.6 je znázornená všeobecná štruktúra riadenia spoločných podnikov.

Ilustrácia 1.6

Všeobecná štruktúra riadenia spoločných podnikov

Zdroj: EDA.

1.29. Počas trvania viacročného finančného rámca (VFR) spoločné podniky spravujú približne 10 % alebo 7,2 mld. EUR celkového rozpočtu na program Horizont 2020, ako je znázornené na ilustrácii 1.7 . Finančné prostriedky EÚ vo výške 7,2 mld. EUR však umožňujú investovať približne 17 mld. EUR do projektov v oblasti výskumu a inovácií v oblastiach programu Horizont 2020 delegovaných na spoločné podniky.

Ilustrácia 1.7

Podiel na rozpočte programu Horizont 2020 podľa implementačného orgánu

Zdroj: EDA na základe údajov Európskej komisie.

Výskumné činnosti spoločných podnikov financuje EÚ aj partneri zastupujúci priemysel a výskum

1.30. Všetci členovia prispievajú k financovaniu výskumných a inovačných činností spoločných podnikov. Na jednej strane poskytuje Komisia hotovostné finančné prostriedky zo 7. RP a z programu Horizont 2020 na spolufinancovanie projektov v oblasti výskumu a inovácií spoločných podnikov zo strany EÚ. SESAR získava finančné prostriedky aj z programu transeurópskej dopravnej siete (TEN-T). Na druhej strane partneri zastupujúci priemysel a výskum poskytujú nepeňažné príspevky prostredníctvom realizácie výskumných a inovačných projektov spoločných podnikov. Komisia aj súkromní partneri poskytujú rovnaké hotovostné príspevky na financovanie administratívnych nákladov spoločných podnikov.

1.31. Pokiaľ ide o činnosti spoločných podnikov v rámci 7. RP, objem nepeňažných príspevkov, ktoré majú poskytovať partneri zastupujúci priemysel, sa musí rovnať objemu spolufinancovania projektov v oblasti výskumu a inovácií v rámci 7. RP zo strany EÚ.

1.32. Pokiaľ ide o činnosti spoločných podnikov v rámci programu Horizont 2020, výška hotovostných príspevkov EÚ, ako aj nepeňažných príspevkov súkromných členov je v prípade výskumných a inovačných projektov v rámci programu Horizont 2020 vymedzená v príslušných zakladajúcich nariadeniach spoločných podnikov, ako sa uvádza na ilustrácii 1.8 .

Ilustrácia 1.8

Príspevky členov počas fungovania spoločného podniku

Zdroj: EDA.

1.33. Existujú dva typy príspevkov členov zastupujúcich priemysel: v prípade všetkých spoločných podnikov musia členovia zastupujúci priemysel prispieť na celkové náklady na projekty spoločných podnikov v oblasti výskumu a inovácií minimálnou sumou. Príspevok sa vymedzuje ako rozdiel medzi celkovými nákladmi na projekt a spolufinancovaním EÚ. V prípade štyroch spoločných podnikov (Čisté nebo, FCH, BBI a S2R) musia súkromní členovia poskytnúť aj minimálny objem nepeňažných príspevkov na tzv. doplnkové činnosti vykonávané nad rámec pracovných programov spoločných podnikov, ktoré ale spadajú pod ich ciele.

1.34. Celkový rozpočet na platby siedmich spoločných podnikov vykonávajúcich činnosti výskumného programu na rok 2018 dosiahol 1,2 mld. EUR (v roku 2017: 1,2 mld. EUR) a 0,8 mld. EUR v prípade F4E (2017: 0,85 mld. EUR).

1.35. Koncom roka 2018 zamestnávali spoločné podniky pôsobiace v rámci programu Horizont 2020 220 zamestnancov (úradníkov, dočasných a zmluvných zamestnancov) a sedem vyslaných národných expertov (2017: 222 zamestnancov a päť vyslaných národných expertov). Spoločný podnik F4E zamestnával 442 zamestnancov (2017: 449 zamestnancov). Počet pracovných miest obsadených v spoločných podnikoch v roku 2017 a 2018 je zobrazený na ilustrácii 1.9 .

Ilustrácia 1.9

Počet skutočne obsadených pracovných miest v spoločných podnikoch (2017 a 2018)

Zdroj: EDA.

Komisia vykonáva priebežné a záverečné hodnotenia

1.36. Komisia v súlade s požiadavkami nariadení Rady, ktorými sa zriaďujú spoločné podniky, uskutočnila v roku 2017 záverečné hodnotenie výkonnosti spoločných podnikov v rámci 7. RP a strednodobé hodnotenia ich výkonnosti v rámci programu Horizont 2020.

1.37. Z výsledkov týchto hodnotení vyplýva, že sa dosiahli významné úspechy vrátane integrácie európskeho výskumu, zvýšenej cezhraničnej a medzisektorovej/interdisciplinárnej spolupráce, lepšieho využívania dostupných finančných prostriedkov a lepšej dostupnosti výsledkov výskumu.

Rozpočtové postupy a udeľovanie absolutória sú podobné pre všetky spoločné podniky

1.38. Európsky parlament a Rada sú v prípade spoločných podnikov zodpovední za každoročný rozpočtový postup a udeľovanie absolutória. Harmonogram postupu udeľovania absolutória je znázornený na ilustrácii 1.10 .

Ilustrácia 1.10

Ročný postup udeľovania absolutória

Zdroj: EDA.

NÁŠ AUDIT

Náš mandát zahŕňa audit ročnej účtovnej závierky a transakcií spoločných podnikov

1.39. V súlade s požiadavkami článku 287 Zmluvy o fungovaní Európskej únie (ZFEÚ) sme kontrolovali: a) ročnú účtovnú závierku všetkých ôsmich spoločných podnikov za rozpočtový rok končiaci sa k 31. decembru 2018; b) a zákonnosť a správnosť príslušných transakcií.

1.40. Na základe výsledkov nášho auditu poskytujeme Európskemu parlamentu a Rade za každý spoločný podnik jedno vyhlásenie o vierohodnosti týkajúce sa spoľahlivosti účtovnej závierky spoločných podnikov a zákonnosti a správnosti príslušných transakcií. V príslušných prípadoch dopĺňame k vyhláseniam o vierohodnosti dôležité audítorské pripomienky (pozri kapitolu 3 ).

1.41. Podľa článku 208 ods. 4 a článku 209 ods. 2 nariadenia o rozpočtových pravidlách EÚ sa audit spoľahlivosti účtovnej závierky všetkých spoločných podnikov zadáva na vykonanie nezávislým externým audítorským firmám. V súlade s medzinárodnými audítorskými štandardmi sme preskúmali kvalitu práce externých audítorských firiem a získali sme dostatočné uistenie, že sa na ňu môžeme spoľahnúť pri formulovaní audítorských stanovísk k spoľahlivosti ročných účtovných závierok spoločných podnikov za rok 2018.

V rámci nášho auditu sme určili kľúčové riziká a zaoberali sme sa ich riešením

1.42. Všetky naše audity sú navrhnuté tak, aby sme prispievali sa zameriavali na určené kľúčové riziká. Ročný audit účtovných závierok a príslušných transakcií spoločných podnikov za rok 2018 sme vykonali na základe posúdenia rizika, ktoré je stručne opísané v nasledujúcej časti.

Riziko z hľadiska spoľahlivosti účtovných závierok je nízke až stredné

1.43. Celkovo považujeme riziko z hľadiska spoľahlivosti účtovných závierok za nízke. Z dôvodu významnej zmeny v účtovnej politike v roku 2018 však bolo riziko pre spoločný podnik F4E prehodnotené ako stredné. Účtovné závierky spoločných podnikov sa zostavujú na základe účtovných pravidiel schválených účtovníkom Komisie. Tieto pravidlá vychádzajú z medzinárodne prijatých účtovných štandardov pre verejný sektor. Počet významných chýb, ktoré sme v minulosti zistili, bol nízky.

Riziko z hľadiska zákonnosti a správnosti príjmov je celkovo nízke

1.44. Príjmy spoločných podnikov v roku 2018 pozostávali najmä z finančných príspevkov z rozpočtu programu Komisie Horizont 2020 a rozpočtu Euratomu. Ako sa stanovuje v nariadeniach o spoločnom podniku, rozpočty a súvisiace príjmy sa dohodnú spolu s rozpočtovými orgánmi v rámci každoročného rozpočtového procesu.

Riziko z hľadiska zákonnosti a správnosti platieb na zamestnancov a administratívu je nízke

1.45. Riziko súvisiace so zákonnosťou a správnosťou platieb sa v prípade zamestnancov a administratívnych platieb považovalo za nízke. Platy spravuje Úrad Komisie pre správu a úhradu individuálnych nárokov (PMO), ktorý kontrolujeme v rámci jeho špecifických hodnotení administratívnych výdavkov. V posledných rokoch sme v súvislosti s výdavkami na zamestnancov nezistili žiadne významné chyby. Riziko z hľadiska zákonnosti a správnosti postupov prijímania zamestnancov bolo vo všeobecnosti nízke, ale stredné v prípade spoločných podnikov s vysokým obratom zamestnancov.

Riziko z hľadiska zákonnosti a správnosti operačných platieb je celkovo stredné

1.46. Pokiaľ ide o grantové platby, riziko bolo vo všeobecnosti posúdené ako stredné, pretože pri operačných priebežných platbách v rámci programu Horizont 2020 sa osvedčenia o finančných výkazoch (CFS) od prijímateľa požadujú len v prípade platieb zostatku (zásada dôvery).

1.47. Pokiaľ ide o zmluvné platby a postupy verejného obstarávania, vzhľadom na obmedzený počet takýchto postupov spoločných podnikov sa riziko vo všeobecnosti hodnotilo ako nízke, ale v prípade spoločného podniku F4E, ktorý používa zložité postupy verejného obstarávania pri zmluvách s vysokou hodnotou, bolo stredné.

Riziko z hľadiska rozpočtového riadenia je stredné až vysoké

1.48. Riziko sa vo všeobecnosti považovalo za stredné, pretože granty na výskum majú vysokú hodnotu a sú viacročné, a v prípade spoločného podniku F4E s ohľadom na zložitosť projektu ITER, viaceré dodatky k zmluvám a nedostatky v plánovaní a monitorovaní rozpočtu na rok 2017 za vysoké.

Riziko z hľadiska správneho finančného riadenia je celkovo stredné

1.49. Riziko sa vo všeobecnosti považovalo za stredné a zistilo sa hlavne v oblasti výberu grantov a verejného obstarávania.

KAPITOLA 2

PREHĽAD VÝSLEDKOV AUDITU

ÚVOD

2.1. Táto kapitola obsahuje prehľad výsledkov ročných auditov európskych spoločných podnikov v oblasti výskumu za rozpočtový rok 2018 a ďalšej audítorskej práce v súvislosti so spoločnými podnikmi, ktorú sme vykonali v priebehu roka 2018.

Vyhlásenia o vierohodnosti (audítorské stanoviská) k spoľahlivosti účtových závierok spoločných podnikov a k zákonnosti a správnosti príslušných transakcií, ktoré sú základom týchto účtovných závierok, ako aj všetky záležitosti a pripomienky bez vplyvu na tieto stanoviská sa uvádzajú v kapitole 3 tejto správy.

VÝSLEDKY NÁŠHO ROČNÉHO AUDITU SPOLOČNÝCH PODNIKOV ZA ROZPOČTOVÝ ROK 2018 SÚ CELKOVO POZITÍVNE

2.2. Celkovo sa pri našom audite ročných účtovných závierok spoločných podnikov za rozpočtový rok končiaci sa 31. decembra 2018 a príslušných transakcií potvrdili pozitívne výsledky, ktoré sme vykázali v minulých rokoch.

Výroky bez výhrad k spoľahlivosti účtovných závierok všetkých spoločných podnikov

2.3. K účtovným závierkam všetkých spoločných podnikov sme vydali výrok bez výhrad (tzv. čistý výrok) . Zastávame názor, že tieto účtovné závierky vyjadrujú verne zo všetkých významných hľadísk finančnú situáciu spoločných podnikov k 31. decembru 2018 a výsledky ich transakcií a tokov hotovosti za príslušný rozpočtový rok v súlade s ustanoveniami platných nariadení o rozpočtových pravidlách a účtovnými pravidlami, ktoré schválil účtovník Komisie.

Zdôraznenie skutočnosti týkajúcej sa príspevku EÚ na projekt ITER

2.4. Podobne ako v predchádzajúcich rokoch je naše audítorské stanovisko k ročnej účtovnej závierke spoločného podniku F4E za rok 2018 sprevádzané zdôraznením skutočnosti ( 1 ) , aby sme upriamili pozornosť na nasledujúce skutočnosti.

2.5. ITER je priekopnícky projekt, ktorého cieľom je vybudovať a prevádzkovať experimentálne zariadenie na preukázanie vedeckej životaschopnosti jadrovej syntézy ako budúceho udržateľného zdroja energie. V novembri 2016 Rada ITER ( 2 ) schválila revidovaný základný scenár projektu ITER, v ktorom sa stanovuje dátum dokončenia prvej plazmy ( 3 ) a začiatok operačnej fázy v roku 2025, a dokončenie fázy výstavby v roku 2035. Tento nový základný scenár sa považuje za najskorší technicky možný dosiahnuteľný dátum ( 4 ) . V predchádzajúcom scenári z roku 2010 sa odhadovalo dokončenie fázy výstavby v roku 2020 ( 5 )

2.6. Spoločný podnik F4E prepočítal príspevok na fázu výstavby projektu na 12 mld. EUR (v hodnotách z roku 2008), oproti 6,6 mld. EUR (v hodnotách z roku 2008), ktoré schválila Rada EÚ v roku 2010 ( 6 )

2.7. Tieto odhady nezahŕňajú nepredvídané výdavky, hoci Komisia navrhla, že by sa malo počítať s neplánovanými zdržaniami v harmonograme vykonávania v trvaní až 24 mesiacov a dodatočnými finančnými prostriedkami vo výške 10 až 20 % z hľadiska rozpočtu ( 7 )

2.8. Spojené kráľovstvo oznámilo Európskej rade 29. marca 2017 svoje rozhodnutie vystúpiť z EÚ a Euratomu. Môže to mať významný vplyv na činnosti spoločného podniku F4E a projektu ITER po roku 2020. V súčasnej dohode o vystúpení Spojeného kráľovstva z EÚ sa do konca roka 2020 zaručili len finančné prostriedky súvisiace s Euratomom (vrátane projektu ITER). Po roku 2020 v prípade scenára bez dohody Spojené kráľovstvo už nebude členom spoločného podniku F4E a podniky v Spojenom kráľovstve nebudú môcť predkladať ponuky na zmluvy k projektu ITER prostredníctvom spoločného podniku F4E, pokiaľ nebude existovať dvojstranná dohoda medzi Spojeným kráľovstvom a EÚ o spolupráci v oblasti financovania projektu ITER a spoločného podniku F4E po roku 2020.

2.9. Rada EÚ v apríli 2018 ( 8 ) poverila Komisiu, aby v mene Euratomu schválila revidovaný základný scenár projektu ITER a opätovne potvrdila záväzok sprístupniť zdroje v rámci limitov viacročného finančného rámca bez toho, aby tým boli dotknuté akékoľvek následné rokovania o VFR, s cieľom určiť podrobnosti budúceho financovania.

2.10. Hoci spoločný podnik F4E podnikol pozitívne kroky na zlepšenie riadenia a kontroly svojho príspevku na fázu výstavby projektu, stále existuje riziko ďalšieho zvyšovania nákladov a oneskorení v realizácii projektov nad rámec súčasného základného scenára. Okrem toho spoločný podnik F4E zatiaľ neodhadol svoje príspevky na prevádzkovú fázu projektu po roku 2035.

Výroky bez výhrad k zákonnosti a správnosti príjmov zaznamenaných v účtovnej závierke všetkých spoločných podnikov

2.11. V prípade všetkých spoločných podnikov sme vydali výrok bez výhrad (tzv. čistý výrok) k zákonnosti a správnosti príjmov zaznamenaných v ročnej účtovnej závierke za rok končiaci sa 31. decembra 2018. Zastávame názor, že transakcie boli zo všetkých významných hľadísk zákonne a správne.

Výroky bez výhrad k zákonnosti a správnosti platieb zaznamenaných v účtovnej závierke všetkých spoločných podnikov

2.12. Pre všetky spoločné podniky sme vydali výrok bez výhrad (tzv. čistý výrok) k zákonnosti a správnosti platieb zaznamenaných v ročnej účtovnej závierke za rok končiaci sa 31. decembra 2018. Zastávame názor, že transakcie boli zo všetkých významných hľadísk zákonne a správne.

2.13. Na ilustrácii 2.1 je znázornený prehľad vývoja našich ročných audítorských stanovísk k ročným účtovným závierkam, príjmom a platbám spoločných podnikov od roku 2016 do roku 2018.

Ilustrácia 2.1

Vývoj stanovísk EDA týkajúcich sa spoločných podnikov od roku 2016 do roku 2018

Zdroj: EDA.

Naše pripomienky sa týkajú oblastí, ktoré je potrebné zlepšiť

2.14. Bez toho, aby boli spochybnené naše stanoviská, uvádzame rôzne pripomienky a poznámky, aby sme vyzdvihli dôležité skutočnosti a poukázali na oblasti, ktoré je potrebné zlepšiť. Tieto pripomienky, ktoré sú podrobne opísané v kapitole 3, sú zhrnuté v nasledujúcej časti. Týkajú sa otázok rozpočtového a finančného riadenia, nepeňažných príspevkov, rámca vnútornej kontroly a monitorovania, postupov udeľovania grantov, správneho finančného riadenia a fluktuácie zamestnancov. Okrem toho sa v tejto kapitole prezentujú výsledky analýzy, ktorú sme uskutočnili a ktorá sa týkala súčinnosti medzi spoločnými podnikmi v priebehu roka 2018.

V ročnom plánovaní platieb pretrvávajú nedostatky

2.15. Hlavným dôvodom pretrvávajúcich nedostatkov pri plánovaní platobných rozpočtových prostriedkov bol proces plánovania viacročného rozpočtu spoločných podnikov na dôležité granty na výskum a komplexné projekty (F4E).

2.16. Pre závažné nedostatky v procese plánovania rozpočtu v predchádzajúcich rokoch musel spoločný podnik F4E výrazne navýšiť hodnotu platobných rozpočtových prostriedkov v pôvodnom rozpočte o približne 160 mil. EUR, t. j. o 25 % na pokrytie jeho skutočných platobných potrieb v roku 2018.

2.17. V dvoch prípadoch (SESAR a ECSEL) bola miera čerpania platobných rozpočtových prostriedkov v roku 2018 výrazne nižšia, ako sa očakávalo. V prípade spoločného podniku SESAR to bolo spôsobené konzervatívnym plánovaním rozpočtu, pri ktorom hrozilo riziko, že ročné dohody o finančnom plnení budú prijaté oneskorene, a skutočnosťou, že nevyužité platobné rozpočtové prostriedky prenesené z predchádzajúcich rokov neboli v rozpočte na rok 2018 plne zohľadnené. Pokiaľ ide o spoločný podnik ECSEL, nízka miera plnenia rozpočtu bola spôsobená tým, že vnútroštátne finančné orgány vydávali osvedčenia o ukončení projektov k prebiehajúcim činnostiam v rámci 7. RP s oneskorením, ako aj v dôsledku dodatočného príspevku v rámci programu Horizont 2020 vo výške 20 mil. EUR, ktorý spoločný podnik prijal v decembri 2018.

Opatrenia, ktoré je potrebné prijať 1 Pri plánovaní nových platobných rozpočtových prostriedkov sa spoločné podniky vyzývajú, aby brali do úvahy celkovú sumu nevyužitých platobných rozpočtových prostriedkov z predchádzajúcich rokov, ktoré opätovne zahrnuli do rozpočtu bežného roka, a sumu vrátených platobných rozpočtových prostriedkov (vnútorné pripísané príjmy).

Miera čerpania prostriedkov spoločnými podnikmi a činnosti súkromných členov sú oblasťami, v ktorých sú potrebné ďalšie zlepšenia

Spoločné podniky dosiahli 89 % mieru čerpania prostriedkov v rámci VFR na roky 2007 – 2013

2.18. V roku 2018 bolo plnenie 7. RP a programu TEN-T zo strany spoločných podnikov v záverečnej fáze.

2.19. Spoločnými podnikmi, ktoré realizujú činnosti v rámci 7. RP a programu TEN-T, sú SESAR, Čisté nebo, IIL, FCH, ECSEL. Tabuľka 2.1 obsahuje prehľad príspevkov členov na tieto spoločné podniky na konci roka 2018. Tieto príspevky predstavovali v priemere 89 % cieľov týkajúcich sa príspevkov stanovených v zakladajúcich nariadeniach spoločných podnikov do konca programového obdobia.

Tabuľka 2.1

Príspevky členov na 7. RP a TEN-T

(v mil. EUR) Príspevky členov (podľa zakladajúceho nariadenia) Príspevky členov (k 31.12.2018) EÚ Iní členovia Spolu Spoločné podniky v rámci 7. RP EÚ Iní členovia Spolu Miera plnenia 700,0 1 284,3 1 984,3 SESAR 1 634,1 1 099,8 1 733,9 87 % 800,0 600,0 1 400,0 Čisté nebo 1 800,0 608,5 1 408,5 101 % 1 000,0 1 000,0 2 000,0 IIL 1 916,0 735,8 1 651,8 83 % 470,0 470,0 940,0 FCH 1 421,3 442,5 863,8 92 % 655,5 1 784,4 2 439,9 ECSEL (pre Artemis/Eniac) 655,5 1 495,4 2 150,9 88 % 3 625,5 5 138,7 8 764,2 Spolu 3 426,9 4 382,0 7 808,9 89 % Zdroj: Údaje poskytnuté spoločnými podnikmi.

Spoločné podniky vykazujú aj určité oneskorenia v rámci VFR na obdobie 2014 – 2020

2.20. Niektoré spoločné podniky v roku 2018, v polovici vykonávania svojich činností v rámci programu Horizont 2020, nedosiahli očakávaný pokrok pri plnení programu a zaostávali za cieľmi týkajúcimi sa príspevkov stanovenými v ich príslušných zakladajúcich nariadeniach.

2.21. Činnosti programu Horizont 2020 vykonáva sedem spoločných podnikov, SESAR, Čisté nebo, IIL, FCH, ECSEL, BBI a S2R. Tabuľka 2.2 obsahuje prehľad ich príspevkov na tieto činnosti na konci roka 2018. Do polovice programového obdobia realizovali tieto spoločné podniky v priemere 39 % svojich činností v rámci programu Horizont 2020 a súvisiacich doplnkových činností a 31 %, ak sa nezapočítavajú doplnkové činnosti.

Tabuľka 2.2

Horizont 2020 – Príspevky členov

(v mil. EUR) Príspevky členov (podľa zakladajúceho nariadenia) Príspevky členov (k 31.12.2018) EÚ Ostatní členovia IKOP (9) Ostatní členovia IKAA (10) Spolu Spoločné podniky v rámci programu Horizont 2020 EÚ Validované nepeňažné príspevky na operácie (IKOP) Nevalidované oznámené nepeňažné príspevky na operácie (IKOP) Nepeňažné príspevky na iné činnosti (IKAA) Spolu Miera plnenia s IKAA Miera plnenia bez IKAA 585,0 1 000,0 Nie je k dispozícii 1 585,0 SESAR 2020 216,9 128,6 120,2 Nie je k dispozícii 465,7 29 % 29 % 1 755,0 1 228,6 965,3 3 948,9 Čisté nebo 2 816,7 288,0 157,6 801,7 2 064,0 52 % 42 % 1 638,0 1 425,0 Nie je k dispozícii 3 063,0 IIL 2 241,9 144,0 83,9 Nie je k dispozícii 469,8 15 % 15 % 665,0 95,0 285,0 1 045,0 FCH2 318,8 5,4 7,7 636,3 968,2 93 % 44 % 1 185,0 1 657,5 Nie je k dispozícii 2 842,5 ECSEL 512,0 11,3 694,1 Nie je k dispozícii 1 217,4 43 % 43 % 975,0 975,0 1 755,0 3 705,0 BBI 264,6 21,2 36,8 699,9 1 022,5 28 % 17 % 398,0 350,0 120,0 868,0 S2R 158,9 28,2 63,7 160,4 411,2 47 % 34 % 7 201,0 6 731,1 3 125,3 17 057,4 Spolu 2 529,8 626,7 1 164,0 2 298,3 6 618,8 39 % 31 % Zdroj: Údaje poskytnuté spoločnými podnikmi.

Členovia zastupujúci priemysel prispievajú hlavne na činnosti nad rámec pracovných programov spoločných podnikov, ktoré ale prispievajú k cieľom spoločných podnikov

2.22. V prípade štyroch spoločných podnikov (Čisté nebo, FCH, BBI a S2R) sa v príslušných zakladajúcich nariadeniach stanovujú nepeňažné príspevky súkromných členov vo forme doplnkových činností vykonávaných nad rámec pracovných programov spoločných podnikov a minimálna úroveň príspevkov do konca programu. Ako sa uvádza v tabuľke 2.2 , do konca roka 2018 pozostávali príspevky členov zastupujúcich priemysel najmä z výkazov nákladov na tieto činnosti.

2.23. rámčeky 2.1 a 2.2 ). Partneri spoločných podnikov zastupujúci priemysel a výskum, ktorí realizujú činnosti programu Horizont 2020, poskytli do konca roku 2018 príspevok vo výške 4 mld. EUR alebo 41 % z dohodnutých príspevkov v celkovej výške 9,8 mld. EUR. Túto sumu tvorili nepeňažné príspevky v sume 1,7 mld. EUR ( 11 ) na vlastné prevádzkové činnosti spoločných podnikov v rámci programu Horizont 2020 (42 %) a nepeňažné príspevky v sume 2,3 mld. EUR na činnosti nad rámec pracovných programov spoločného podniku (57 %). Ku koncu roka 2018 bola miera plnenia nepeňažných príspevkov na prevádzkové činnosti 25 %, zatiaľ čo nepeňažné príspevky na doplnkové činnosti predstavovali takmer 75 %. Napriek dôležitosti doplnkových činností neexistuje povinnosť zverejňovať príslušné príspevky v ročnej účtovnej závierke a my nemáme právomoc ich kontrolovať ( 12 ) . Nemôžeme teda poskytnúť stanovisko k povahe, kvalite a kvantite týchto príspevkov v prípade spoločných podnikov Čisté nebo, FCH, BBI, S2R (pozri).

Rámček 2.1

Nepeňažné príspevky na doplnkové činnosti (Čisté nebo, FCH, BBI, S2R)

Ako sa stanovuje v spoločnom článku 4 ods. 2 písm. b) zakladajúcich nariadení týchto spoločných podnikov, „doplnkové činnosti“ sú nepeňažné príspevky na činnosti, ktoré nepatria do pracovného programu a rozpočtu daného spoločného podniku, ale prispievajú k jeho všeobecným cieľom. Príslušné činnosti by mali byť vymedzené v ročnom pláne doplnkových činností spolu s odhadom hodnoty príspevkov. V súlade s článkom 4 ods. 4 zakladajúcich nariadení náklady na doplnkové činnosti osvedčuje nezávislý externý audítor a nepodliehajú auditu zo strany EDA ani žiadneho iného orgánu EÚ.

Rámček 2.2

Nepeňažné príspevky na prevádzkové činnosti spoločných podnikov

Ako sa stanovuje v zakladajúcich nariadeniach spoločných podnikov, prevádzkové náklady spoločných podnikov by sa mali pokryť prostredníctvom finančného príspevku EÚ a nepeňažných príspevkov členov zastupujúcich priemysel. Nepeňažné príspevky členov zastupujúcich priemysel pozostávajú z nákladov, ktoré im vznikli pri vykonávaní činností spoločného podniku v oblasti výskumu a inovácií, po odpočítaní príspevku spoločného podniku a akéhokoľvek ďalšieho príspevku EÚ na tieto náklady.

2.24. Okrem toho napriek tomu, že zakladajúce nariadenie o spoločnom podniku BBI bolo v roku 2018 výslovne zmenené, aby umožnilo členom zastupujúcim priemysel poskytovať hotovostné príspevky na úrovni projektov, stále existuje vysoké riziko, že členovia zastupujúci priemysel nebudú schopní do konca programu BBI dosiahnuť minimálny objem hotovostných príspevkov vo výške 182,5 mil. EUR na prevádzkové náklady. V dôsledku toho sa Komisia (GR RTD) koncom roka 2018 rozhodla znížiť rozpočet spoločného podniku na rok 2020 vo výške 205 mil. EUR o 140 mil. EUR.

Opatrenia, ktoré je potrebné prijať 2 Ak sú podľa zakladajúceho nariadenia spoločného podniku potrebné prevádzkové finančné príspevky od členov spoločného podniku, mali by všetci zakladajúci členovia schváliť jasný a spoločne dohodnutý systém finančných príspevkov, ktorým sa zabezpečí, že požadovaná suma sa dosiahne do konca programu a tento systém by sa mal zohľadniť v nariadení.

Vnútorné kontroly platieb boli vo všeobecnosti účinné

2.25. Spoločné podniky zaviedli spoľahlivé postupy ex ante kontroly založené na finančných a prevádzkových administratívnych previerkach. V súvislosti s priebežnými platbami a platbami zostatku v rámci 7. RP vykonávajú nezávislé externé audítorské firmy najaté spoločnými podnikmi ex post audity u prijímateľov. Za tieto audity žiadostí o preplatenie nákladov projektov v rámci programu Horizont 2020 zodpovedá útvar Komisie pre spoločný audit, ktorý napriek tomu zhruba tri štvrtiny týchto auditov zadáva externým audítorským firmám. Všetky spoločné podniky účinne využívali kľúčové kontroly na posúdenie zákonnosti a správnosti svojich platieb.

2.26. Pokiaľ ide o grantové platby zo 7. RP, spoločné podniky (s výnimkou ECSEL) na základe výsledkov ex post auditov na konci roka 2018 vykázali zvyškovú chybovosť pod 2 % prahom významnosti. Tento výsledok sme potvrdili naším vecným testovaním platieb zostatku grantu. Pokiaľ ide o spoločný podnik ECSEL, značné rozdiely v metodikách a postupoch vnútroštátnych finančných orgánov spoločnému podniku neumožňujú vypočítať jednotnú zvyškovú chybovosť v prípade platieb 7. RP. Pri týchto platbách sme uplatnili zvyškovú chybovosť stanovenú GR RTD pre celý 7. RP, ktorá na konci roka 2018 predstavovala 3,36 %. V dôsledku toho vzhľadom na nízky percentuálny podiel platieb v rámci 7. RP v roku 2018 je zvyšková chybovosť za celkové operačné platby podniku ECSEL v danom roku pod prahom významnosti.

2.27. Pokiaľ ide o grantové platby v rámci programu Horizont 2020, všetky spoločné podniky, ktoré realizovali projekty v rámci programu Horizont 2020, na základe výsledkov ex post auditov na konci roka 2018 vykázali zvyškovú chybovosť pod 2 %. Naše preskúmania audítorskej činnosti útvaru pre spoločný audit a externých audítorských spoločností, ako aj vybrané opätovné testy u prijímateľov tento výsledok potvrdili. Z nášho preskúmania však tiež vyplynuli podobné zistenia, ako sa uvádzajú v bodoch 5.31 – 5.34 našej výročnej správy za rok 2018, v ktorej sme informovali o zistených nedostatkoch v ex post audite.

Nedostatky v správnom finančnom riadení ohrozujú prevádzkovú účinnosť spoločných podnikov

2.28. Pri našom ročnom finančnom audite a audite zhody sme odhalili aj významné nedostatky v správnom finančnom riadení, a to v oblasti riadenia projektov a grantov.

2.29. Earned Value Management ) V uplynulých rokoch sme spolu s externými odborníkmi jednotne navrhovali, aby spoločný podnik F4E zaviedol systém riadenia získanej hodnoty ( ( 13 ) , aby sa mohla merať výkonnosť na základe pokroku technického projektu spolu s nákladmi vynaloženými na tento pokrok. Spoločný podnik F4E v roku 2018 však naďalej používal objem finančných prostriedkov ITER na monitorovanie pokroku svojho projektu.

2.30. Spoločný podnik S2R v roku 2018 po prvýkrát zverejnil výzvu určenú výhradne pre jeho členov ako pilotný projekt, v ktorom sa financovanie poskytuje vo forme jednorazovej platby. Finanční experti počas hodnotiaceho procesu zistili, že medzi finančnými návrhmi a historickými finančnými údajmi prijímateľov sa vyskytujú významné rozdiely.

2.31. V prípade spoločného podniku BBI v dôsledku návrhu výzvy na predkladanie návrhov v roku 2018 a riadenia systému hodnotenia návrhov zostala jedna z dvoch hlavných tém výzvy bez financovania napriek tomu, že k obom témam boli predložené oprávnené a vysoko hodnotené návrhy. Pokiaľ ide o spoločný podnik SESAR, nedostatky v návrhu výzvy na predkladanie návrhov v roku 2018 na financovanie Nástroja na prepájanie Európy (NPE) viedli k prekrývaniu a nezrovnalostiam medzi kritériami na vyhodnotenie ponúk, čo ohrozilo celkovú účinnosť procesu hodnotenia grantov.

Opatrenia, ktoré je potrebné prijať 3 Spoločný podnik F4E sa vyzýva, aby zaviedol systém riadenia získanej hodnoty s cieľom umožniť monitorovanie pokroku projektov na základe vzniknutých nákladov a dosiahnutia technických čiastkových cieľov.

Opatrenia, ktoré je potrebné prijať 4 S cieľom zabezpečiť efektívnosť a účinnosť financovania prostredníctvom jednorazových platieb sa spoločné podniky vyzývajú, aby pri finančnom hodnotení návrhov vychádzali zo spoľahlivej databázy prijímateľov, ktorá obsahuje spoľahlivé finančné údaje za niekoľko rokov.

Hodnotenia spoločných podnikov predstavujú pridanú hodnotu, ale načasovanie sa musí prehodnotiť

2.32. Koncom roka 2017 Komisia informovala Európsky parlament a Radu o výsledkoch záverečných hodnotení spoločných podnikov zriadených v rámci 7. RP (SESAR, IIL, FCH, Čisté nebo, ARTEMIS a ENIAC) a priebežné hodnotenia spoločných podnikov zriadených v rámci programu Horizont 2020 (SESAR, IIL 2, Čisté nebo 2, FCH2, ECSEL, S2R, BBI). Hodnotenia boli vykonané za pomoci nezávislých expertov a týkali sa výkonnosti spoločných podnikov z hľadiska relevantnosti, efektívnosti, účinnosti, konzistentnosti a pridanej hodnoty EÚ. Osobitne sa pri nich prihliadalo na otvorenosť, transparentnosť a kvalitu výskumu.

2.33. Zatiaľ čo hodnotitelia považovali výkonnosť spoločných podnikov vo všeobecnosti za pozitívnu, odporučili: — zvýšenie účasti členov zastupujúcich priemysel, členských štátov, malých a stredných podnikov a ďalších zainteresovaných strán, — zlepšenie koordinácie s inými výskumnými programami EÚ a národnými výskumnými programami, — zvýšenie účasti nových členských štátov, ďalší rozvoj zodpovedného rámca merania výkonnosti s kľúčovými ukazovateľmi výkonnosti na lepšie posúdenie vplyvu a sociálno-ekonomických prínosov spoločných podnikov, — zlepšenie šírenia a využívania výsledkov projektov spoločného podniku.

2.34. V reakcii na to vypracoval každý spoločný podnik akčný plán, ktorý začal plniť v roku 2018. Vykonávanie týchto akčných plánov sme preskúmali počas finančného auditu v roku 2018.

2.35. Hoci sa priebežné hodnotenie každého spoločného podniku dokončilo v súlade s presným časovým rámcom stanoveným v príslušnom právnom rámci, domnievame sa, že hodnotenie nebolo naplánované v najlepšom čase tak, aby mohlo pomôcť v procese rozhodovania novovytvorených spoločných podnikov v rámci programu Horizont 2020 (BBI, S2R, ECSEL). Vzhľadom na to, že v rokoch 2014 a 2015 museli spoločné podniky zriadiť svoju administratívnu štruktúru, v čase priebežného hodnotenia boli stále v počiatočnej fáze prevádzky.

Opatrenia, ktoré je potrebné prijať 5 Vzhľadom na to, že konečné hodnotenia sú naplánované až v roku 2024, priebežné hodnotenia nových spoločných podnikov je potrebné doplniť v neskoršej fáze (uprostred fázy), keď podniky vykonajú dostatočný objem práce na to, aby bolo možné primerane merať výkonnosť a poskytnúť užitočné a účinné odporúčania.

Niekoľko spoločných podnikov zaznamenalo vysokú mieru fluktuácie zamestnancov

2.36. Niekoľko spoločných podnikov (IIL, Čisté nebo, S2R) zaznamenalo v roku 2018 vysokú mieru fluktuácie: využívanie dočasných agentúrnych zamestnancov sa preto výrazne zvýšilo.

2.37. Spoločné podniky vysvetlili, že vzhľadom na svoju malú veľkosť v porovnaní s inými inštitúciami a orgánmi EÚ (v priemere majú 30 zamestnancov) sú v nevýhode, pokiaľ ide o prijímanie a udržanie zamestnancov.

2.38. V roku 2018 sme zaznamenali, že využívanie dočasných agentúrnych zamestnancov a konzultantov bolo mimoriadne dôležité pre niektoré agentúry EÚ, ktoré nie sú v súlade s právnym rámcom ( 14 ) . Rovnakú otázku budeme analyzovať v súvislosti so spoločnými podnikmi v roku 2019.

Opatrenia, ktoré je potrebné prijať 6 Spoločné podniky sa vyzývajú, aby v spolupráci s Komisiou našli spôsoby, ako predísť nadmernému využívaniu dočasných agentúrnych zamestnancov.

Súčinnosť medzi spoločnými podnikmi sa využíva na podporné služby, ale zostáva obmedzená na výskumné činnosti.

2.39. Spoločné podniky už spolupracujú v oblasti verejného obstarávania v rôznych administratívnych oblastiach. Spoločné obstarávanie sa odporúča v prípade nákupov, ktoré nie sú osobitne prepojené s príslušnými prevádzkovými činnosťami spoločného podniku a nie sú zahrnuté do medziinštitucionálnych rámcových zmlúv. Spoločné obstarávanie je obzvlášť výhodné v oblasti IT a správy údajov, v oblasti ľudských zdrojov, konzultačných služieb a správy budov. V týchto oblastiach už existuje viacero spoločných rámcových zmlúv, ktoré boli uzavreté v roku 2018 s cieľom uspokojiť nové potreby, ako napríklad vykonávanie nového nariadenia o ochrane údajov.

2.40. Externalizácia účtovnej funkcie spoločných podnikov na GR pre rozpočet v roku 2016 navyše prispela k harmonizovanému predkladaniu účtovnej závierky spoločných podnikov.

2.41. Spoločné podniky vo všeobecnosti súhlasia s tým, že spoločné obstarávanie významne zvyšuje efektívnosť, účinnosť a konzistentnosť dotknutých služieb a umožňuje významné úspory z rozsahu a zníženie zdrojov.

2.42. V roku 2018 v dôsledku nedostatočných potrieb a analýzy nákladov a prínosov pri začatí postupov spoločného obstarávania narazili niektoré spoločné podniky na problémy, napr.: — nedostatočné a nadhodnotené spoločné rámcové zmluvy, — oneskorený rozvoj a uplatňovanie charakteristických znakov pre spoločné podniky v nástrojoch IT v rámci programu Komisie Horizont 2020, — spoločné podporné služby Komisie dosahujú svoje hranice, napríklad centralizovaný útvar ex post auditov v GR RTD, účtovné oddelenie v GR pre rozpočet a rámcové zmluvy Komisie pre dočasných agentúrnych zamestnancov.

2.43. Podnikové služby spoločných podnikov sa zjednodušili, čo odráža ich veľmi podobné potreby, pokiaľ ide o administratívne služby a zákazky na dodanie tovaru. Na druhej strane sú spoločné prevádzkové činnosti medzi spoločnými podnikmi pomerne obmedzené z dôvodu osobitého charakteru ich výskumných a inovačných činností a pracovných programov. V roku 2018 bola spoločne vypracovaná len jedna štúdia (v spoločných podnikoch FCH a S2R) o používaní vodíka palivových článkov v železničnom prostredí. Niekoľko spoločných podnikov zaznamenalo väčšiu operačnú súčinnosť s decentralizovanými agentúrami EÚ pôsobiacimi v ich príslušných oblastiach výskumu a inovácií: napríklad SESAR a Európska agentúra pre bezpečnosť letectva (EASA) spolupracovali na dronoch.

Opatrenia, ktoré je potrebné prijať 7 Pred začatím obstarávania musia spoločné podniky posúdiť, či by sa mohli pripojiť k prebiehajúcemu postupu alebo k existujúcej rámcovej zmluve. Sieť agentúr Európskej únie má spoločný portál verejného obstarávania, ktorý by spoločné podniky mohli pravidelne konzultovať s cieľom identifikovať príležitosti spoločného obstarávania. Každá plánovaná spolupráca alebo súčinnosť v dôležitých oblastiach by mala vychádzať z predchádzajúcej analýzy nákladov a prínosov, v rámci ktorej by sa okrem iného zvážila identifikácia potrieb, zvýšenie efektívnosti a zjednodušenie, strata flexibility, zdroje potrebné na koordináciu a kontroly a vplyv na ľudské zdroje. Spoločné podniky sa vyzývajú, aby preskúmali ďalšie možnosti spolupráce a spoločnej činnosti, pokiaľ ide o ich prevádzkové činnosti.

Spoločné podniky prijímajú opatrenia na základe kontrolných zistení z predchádzajúcich rokov

2.44. Vo väčšine prípadov prijali spoločné podniky nápravné opatrenia v nadväznosti na pripomienky a poznámky uvedené v našich špecifických ročných správach z predchádzajúcich rokov. Podrobné informácie sú uvedené v prílohách k našim stanoviskám v kapitole 3.

2.45. Z ilustrácie 2.2 vyplýva, že k 30 pripomienkam, ktoré neboli na konci roku 2017 vyriešené, boli v roku 2018 prijaté nápravné opatrenia s cieľom dokončiť 20 pripomienok (67 %), pričom 10 pripomienok (33 %) zostávalo na konci roka 2018 ešte nevyriešených.

Ilustrácia 2.2

Opatrenia spoločných podnikov na riešenie pripomienok z predchádzajúcich rokov

Zdroj: EDA.

VÝSLEDKY AUDITU VYPLÝVAJÚCE Z INÝCH NEDÁVNYCH PRODUKTOV EDA, KTORÉ SA ZAMERIAVAJÚ NA SPOLOČNÉ PODNIKY

2.46. Okrem výročnej audítorskej správy týkajúcej sa ročných účtovných závierok spoločných podnikov sme v priebehu roka 2018 vydali aj osobitné audítorské správy, ktoré sa týkali spoločných podnikov (pozri ilustráciu 2.3 ).

Ilustrácia 2.3

Výsledky auditu vyplývajúce z iných produktov, ktoré nedávno vydal EDA

Zdroj: EDA.

KAPITOLA 3

VYHLÁSENIA O VIEROHODNOSTI SPOLOČNÝCH PODNIKOV EÚ

3.1. Informácie na podporu vyhlásení o vierohodnosti

Základ pre vyjadrenie stanovísk

3.1.1. Audit sme vykonali v súlade s medzinárodnými audítorskými štandardmi (ISA) a etickým kódexom IFAC a medzinárodnými štandardmi najvyšších kontrolných inštitúcií INTOSAI (ISSAI). Naše povinnosti vyplývajúce z týchto štandardov sú ďalej opísané v časti tejto správy týkajúcej sa zodpovednosti audítora. Sme nezávislí v súlade s etickým kódexom profesionálnych účtovníkov, ktorý vydala Medzinárodná rada pre etické štandardy pre účtovníkov (kódex IESBA), ako aj s etickými požiadavkami, ktoré sú relevantné pre náš audit, a svoje ďalšie etické povinnosti sme si splnili v súlade s týmito požiadavkami a kódexom IESBA. Sme presvedčení, že sme získali dostatočné a primerané audítorské dôkazy, ktoré tvoria základ pre vyjadrenie nášho stanoviska.

Zodpovednosť vedenia a osôb a subjektov poverených správou

3.1.2. V súlade s článkami 310 až 325 ZFEÚ a s nariadeniami o rozpočtových pravidlách spoločných podnikov vedenie spoločných podnikov zodpovedá za vyhotovenie a predloženie účtovnej závierky na základe medzinárodne prijatých účtovných štandardov pre verejný sektor a za zákonnosť a správnosť príslušných transakcií. Táto zodpovednosť zahŕňa návrh, zavedenie a udržiavanie vnútorných kontrol relevantných pre zostavenie a predloženie finančných výkazov, v ktorých sa nenachádzajú významné nesprávnosti v dôsledku podvodu alebo chyby. Vedenie tiež zodpovedá za zabezpečenie toho, aby boli činnosti, finančné transakcie a informácie uvedené vo finančných výkazoch v súlade s orgánmi, ktoré ich spravujú.

3.1.3. Pri vyhotovovaní účtovnej závierky je vedenie zodpovedné za posúdenie schopnosti spoločného podniku zabezpečiť nepretržitosť činnosti, v príslušných prípadoch za zverejnenie záležitostí týkajúcich sa nepretržitosti činnosti a za používanie účtovníctva založeného na predpoklade nepretržitosti činnosti, ak vedenie nezamýšľa subjekt zrušiť alebo ukončiť jeho činnosť, prípadne ak nemá inú reálnu možnosť, ako to urobiť.

3.1.4. Osoby a subjekty poverené správou zodpovedajú za dohľad nad postupom finančného výkazníctva spoločných podnikov.

Zodpovednosť audítora za audit účtovnej závierky a príslušných transakcií

3.1.5. Naším cieľom je získať primerané uistenie o tom, či sa v účtovnej závierke spoločných podnikov nenachádzajú významné nesprávnosti a či sú príslušné transakcie zákonné a správne, a na základe nášho auditu poskytnúť Európskemu parlamentu a Rade vyhlásenie o vierohodnosti týkajúce sa spoľahlivosti účtovnej závierky a zákonnosti a správnosti príslušných transakcií. Primerané uistenie predstavuje vysoký stupeň uistenia, nie je však zárukou, že sa pri audite vždy odhalí výskyt významných nesprávností či porušenia pravidiel. Nesprávnosti a porušenia pravidiel môžu vzniknúť v dôsledku podvodu alebo chyby a považujú sa za významné, ak možno odôvodnene očakávať, že jednotlivo alebo súhrnne ovplyvnia ekonomické rozhodnutia používateľov prijaté na základe tejto účtovnej závierky.

3.1.6. V súvislosti s príjmami overujeme príspevky prijaté od Komisie, iných partnerov alebo zúčastnených krajín, a posudzujeme postupy spoločných podnikov na výber prípadných ďalších príjmov.

3.1.7. V súvislosti s výdavkami preskúmavame platobné transakcie v okamihu, keď výdavky vznikli, boli zaznamenané a prijaté. Toto preskúmanie sa vzťahuje na všetky kategórie platieb (vrátane platieb za nákup majetku) okrem záloh v momente, keď sa uhrádzajú. Zálohové platby sa skúmajú, keď príjemca prostriedkov poskytne podklady o ich riadnom využití a spoločný podnik tieto podklady schváli zúčtovaním zálohovej platby, a to v tom istom roku alebo neskôr.

3.1.8. V súlade s ISA a ISSAI uplatňujeme odborný úsudok a zachovávame profesionálny skepticizmus. Ďalej je našou povinnosťou: — identifikovať a posúdiť riziko významných nesprávností v účtovnej závierke, ako i toho, či v súvislosti s príslušnými transakciami nedošlo k významnému porušeniu požiadaviek právneho rámca Európskej únie, či už z dôvodu podvodu alebo chyby, navrhovať a vykonávať audítorské postupy, ktoré na tieto riziká reagujú, a získavať audítorské dôkazy, ktoré predstavujú dostatočný a primeraný základ pre vyjadrenie stanovísk. Riziko, že neodhalíme prípady významných nesprávností či porušenia pravidiel vyplývajúcich z podvodu, je vyššie ako riziko prípadov spôsobených chybou, pretože podvod môže zahŕňať kolúziu, falšovanie, úmyselné opomenutie, skresľovanie skutočností alebo obchádzanie vnútorných kontrol. — porozumieť vnútorným kontrolám, ktoré sú relevantné pre audit, s cieľom navrhnúť také audítorské postupy, ktoré zodpovedajú daným okolnostiam, nie však s cieľom vyjadriť stanovisko k účinnosti vnútornej kontroly, — posúdiť vhodnosť uplatnených účtovných metód a primeranosť účtovných odhadov a súvisiacich údajov zverejnených vedením, — vyjadriť záver o tom, či vedenie vhodne uplatnilo účtovníctvo založené na predpoklade nepretržitosti činnosti a na základe získaných audítorských dôkazov aj o tom, či existuje významná neistota v súvislosti s udalosťami a podmienkami, ktoré môžu vyvolať vážne pochybnosti o schopnosti spoločného podniku naďalej nepretržite pokračovať v činnosti. Ak dospejeme k záveru, že významná neistota existuje, sme povinní vo svojej audítorskej správe upozorniť na súvisiace informácie zverejnené v účtovnej závierke alebo ak takéto informácie nie sú dostatočné, stanovisko pozmeniť. Naše závery sa zakladajú na audítorských dôkazoch získaných do dátumu našej audítorskej správy. Budúce udalosti či podmienky však môžu viesť k tomu, že subjekt už nebude ďalej nepretržite pokračovať v činnosti, — hodnotiť celkovú prezentáciu, štruktúru a obsah účtovnej závierky vrátane zverejnených informácií, i to, či účtovná závierka verne odráža príslušné transakcie a udalosti. — získať dostatok primeraných audítorských dôkazov, pokiaľ ide o finančné informácie spoločných podnikov, ktoré umožnia vyjadriť stanovisko k účtovnej závierke a príslušným transakciám. Zodpovedáme za zameranie auditu, dohľad nad ním a jeho vykonanie. Za audítorské stanoviská nesieme výhradnú zodpovednosť. — v relevantných prípadoch zohľadniť audítorskú prácu nezávislého externého audítora vykonanú v súvislosti s účtovnou závierkou spoločných podnikov v súlade s článkom 208 ods. 4 nariadenia o rozpočtových pravidlách EÚ (15).

3.1.9. S vedením komunikujeme okrem iného o plánovanom rozsahu a načasovaní auditu a o významných kontrolných zisteniach vrátane prípadných závažných nedostatkov vo vnútorných kontrolách, ktoré zistíme v priebehu auditu.

3.1.10. Zo záležitostí oznámených spoločným podnikom určíme tie, ktoré boli pre audit účtovnej závierky za príslušné obdobie najvýznamnejšie a tie potom predstavujú hlavné záležitosti týkajúce sa auditu. Tieto skutočnosti opisujeme v audítorskej správe, ak zákon alebo právny predpis nezakazuje tieto skutočnosti zverejniť alebo keď v mimoriadne ojedinelých prípadoch usúdime, že daná skutočnosť by nemala byť zverejnená v našej správe, pretože možno reálne predpokladať, že negatívne dôsledky tohto kroku prevážia nad výhodami zverejnenia pre verejný záujem.

SPOLOČNÉ PODNIKY VYKONÁVAJÚCE RÁMCOVÉ PROGRAMY EÚ

3.2. Spoločný podnik pre výskum manažmentu letovej prevádzky jednotného európskeho neba (SESAR)

3.2.1. Spoločný podnik pre výskum manažmentu letovej prevádzky jednotného európskeho neba (SESAR), so sídlom v Bruseli, bol zriadený vo februári 2007 na obdobie ôsmich rokov ( 16 ) (SESAR 1). V júni 2014 Rada zmenila zakladajúce nariadenie a predĺžila existenciu spoločného podniku do 31. decembra 2024 ( 17 ) (SESAR 2020).

3.2.2. air traffic management – ATM) v Európe. Jeho zakladajúcimi členmi sú Európska únia (EÚ) zastúpená Komisiou (GR MOVE) a Európska organizácia pre bezpečnosť letovej prevádzky (Eurocontrol) Spoločný podnik SESAR je verejno-súkromné partnerstvo pre rozvoj a zavedenie modernizovaného manažmentu letovej prevádzky (– ATM) v Európe. Jeho zakladajúcimi členmi sú Európska únia (EÚ) zastúpená Komisiou (GR MOVE) a Európska organizácia pre bezpečnosť letovej prevádzky (Eurocontrol) ( 18 ) . Po výzve na vyjadrenie záujmu v roku 2015 sa 19 verejných a súkromných podnikov z odvetvia letectva stalo členmi spoločného podniku. Sú medzi nimi výrobcovia lietadiel, výrobcovia pozemných a leteckých zariadení, poskytovatelia leteckých navigačných služieb a poskytovatelia leteckých služieb.

3.2.3. tabuľke 1 sú uvedené hlavné údaje o spoločnom podniku sú uvedené hlavné údaje o spoločnom podniku ( 19 )

Tabuľka 1

Hlavné údaje o spoločnom podniku

2018 2017 Rozpočet na platobné rozpočtové prostriedky (mil. EUR) 94,8 90,9 Rozpočet na viazané rozpočtové prostriedky (mil. EUR) 129,5 109,9 Dostupný rozpočet na platby (mil. EUR) (20) 166,3 213 Dostupný rozpočet na záväzky (mil. EUR) (20) 175,9 130,9 Celkový počet zamestnancov k 31. decembru (21) 42 40 Zdroj: Údaje poskytnuté spoločným podnikom.

STANOVISKO 3.2.4. Kontrolovali sme: a) účtovnú závierku spoločného podniku, ktorá pozostáva z finančných výkazov (22) a výkazov o plnení rozpočtu (23) za rozpočtový rok končiaci sa 31. decembra 2018; b) zákonnosť a správnosť príslušných transakcií podľa ustanovení článku 287 Zmluvy o fungovaní Európskej únie (ZFEÚ). Spoľahlivosť účtovnej závierky Stanovisko k spoľahlivosti účtovnej závierky 3.2.5. Zastávame názor, že účtovná závierka spoločného podniku za rok končiaci sa 31. decembra 2018 vyjadruje verne zo všetkých významných hľadísk finančnú situáciu spoločného podniku k 31. decembru 2018, ako aj výsledky jeho transakcií, peňažné toky a zmeny v čistých aktívach za príslušný rozpočtový rok v súlade s jeho nariadením o rozpočtových pravidlách a účtovnými pravidlami, ktoré schválil účtovník Komisie. Tieto pravidlá vychádzajú z medzinárodne prijatých účtovných štandardov pre verejný sektor. Zákonnosť a správnosť príslušných transakcií Príjmy Stanovisko k zákonnosti a správnosti príslušných príjmov 3.2.6. Zastávame názor, že príslušné príjmy zaznamenané v účtovnej závierke za rok končiaci sa 31. decembra 2018 sú zo všetkých významných hľadísk zákonné a správne. Platby Stanovisko k zákonnosti a správnosti príslušných platieb 3.2.7. Zastávame názor, že príslušné platby zaznamenané v účtovnej závierke za rok končiaci sa 31. decembra 2018 sú zo všetkých významných hľadísk zákonné a správne.

3.2.8. Pripomienky uvedené v nasledujúcej časti nemajú vplyv na stanovisko Dvora audítorov.

Pripomienky k plneniu rozpočtu programu SESAR 1

3.2.9. Program SESAR 1 bol oficiálne ukončený v decembri 2016 a platba zostatku grantu bola uhradená v decembri 2017.

3.2.10. Tabuľka 2 obsahuje prehľad príspevkov členov na program SESAR 1 na konci roka 2018.

Tabuľka 2

Príspevky členov na program SESAR 1

(v mil. EUR) Príspevky členov (podľa zakladajúceho nariadenia) Príspevky členov (k 31.12.2018) Členovia Prevádzkové činnosti Doplnkové činnosti (24) Spolu Hotovostné príspevky Validované nepeňažné príspevky Nevalidované oznámené nepeňažné príspevky Nepeňažné príspevky na doplnkové činnosti Spolu EÚ (GR MOVE) 700,0 Nie je k dispozícii 700,0 634,1 0,0 0,0 Nie je k dispozícii 634,1 Eurocontrol 700,0 Nie je k dispozícii 700,0 137,8 422,9 0,0 Nie je k dispozícii 560,7 Členovia zastupujúci priemysel 584,3 Nie je k dispozícii 584,3 25,5 513,6 0,0 Nie je k dispozícii 539,1 Spolu 1 984,3 Nie je k dispozícii 1 984,3 797,4 936,5 0,0 Nie je k dispozícii 1 733,9 Zdroj: Údaje poskytnuté spoločným podnikom.

3.2.11. Nevyužité platobné rozpočtové prostriedky vo výške 40 mil. EUR z predchádzajúcich rokov boli prenesené do roku 2018 na úhradu peňažných príspevkov, ktoré boli prijaté nad rámec od členov programu SESAR 1 zastupujúcich priemysel ( 25 ) a na preplatenie oneskorených, no odôvodnených žiadostí o preplatenie nákladov v súvislosti s projektmi 7. RP a TEN-T. Na konci roka 2018 však bolo možné použiť na takéto nápravné platby len 1,8 mil. EUR (5 %) týchto rozpočtových prostriedkov, 20 mil. EUR (50 %) muselo byť zrušených a 18,2 mil. EUR (45 %) bolo prenesených do roku 2019.

3.2.12. Koncom roka 2018 v záverečnej fáze programu SESAR 1 spoločný podnik stále vykazoval veľkú sumu otvorených záväzkov (platobné záväzky) vo výške 61,4 mil. EUR. Keďže program bol uzavretý na konci roku 2016 a posledná platba grantu bola uhradená koncom roka 2017, zdroje pridelené spoločnému podniku sa nevyužijú v plnej miere.

Pripomienky k plneniu rozpočtu spoločného podniku SESAR 2020

3.2.13. V tabuľke 3 sa uvádza prehľad príspevkov členov na program SESAR 2020 na konci roka 2018.

Tabuľka 3

Príspevky členov na program SESAR 2020

(v mil. EUR) Príspevky členov (podľa zakladajúceho nariadenia) Príspevky členov (k 31.12.2018) Členovia Prevádzkové činnosti Doplnkové činnosti (26) Spolu Hotovostné príspevky Validované nepeňažné príspevky Nevalidované oznámené nepeňažné príspevky Nepeňažné príspevky na doplnkové činnosti Spolu EÚ (GR MOVE) 585,0 Nie je k dispozícii 585,0 216,9 0,0 0,0 Nie je k dispozícii 216,9 Eurocontrol 500,0 Nie je k dispozícii 500,0 11,9 59,6 60,1 Nie je k dispozícii 131,6 Členovia zastupujúci priemysel 500,0 Nie je k dispozícii 500,0 2,5 54,6 60,1 Nie je k dispozícii 117,2 Spolu 1 585,0 Nie je k dispozícii 1 585,0 231,3 114,2 120,2 Nie je k dispozícii 465,7 Zdroj: Údaje poskytnuté spoločným podnikom.

3.2.14. Spoločný podnik vyčerpal do konca roka 2018 81 % viazaných a 61 % platobných rozpočtových prostriedkov, ktoré sú k dispozícii na projekty v rámci programu Horizont 2020, a zrušil približne 44,6 mil. EUR (35 %) z dostupných platobných rozpočtových prostriedkov programu Horizont 2020.

3.2.15. Nízka miera plnenia a vysoká miera rušenia platobných rozpočtových prostriedkov programu Horizont 2020, ktoré sú k dispozícii v roku 2018, boli spôsobené najmä: — konzervatívnym rozpočtovým plánovaním spoločného podniku s prihliadnutím na riziko oneskoreného prijímania ročných dohôd o delegovaní finančného plnenia, — prístupom k plánovaniu a monitorovaniu rozpočtu, pričom sa v plnej miere nezohľadňuje suma nepoužitých platobných rozpočtových prostriedkov z predchádzajúcich rokov, ktoré boli opätovne zahrnuté do rozpočtu na daný rok.

Pripomienky k vnútornej kontrole

3.2.16. ex ante kontroly založené na finančných a prevádzkových administratívnych previerkach. V prípade priebežných a záverečných platieb v rámci 7. RP spoločný podnik vykonáva ex post audity u prijímateľov, zatiaľ čo v prípade platieb v rámci programu Horizont 2020 zodpovedá za ex post audity útvar Komisie pre spoločný audit. Zvyšková chybovosť ex post auditov vykázaných spoločným podnikom na konci roka 2018 bola 1,29 % v prípade 7. RP a 1,33 % v prípade programu Horizont 2020 Spoločný podnik zaviedol spoľahlivé postupykontroly založené na finančných a prevádzkových administratívnych previerkach. V prípade priebežných a záverečných platieb v rámci 7. RP spoločný podnik vykonávaaudity u prijímateľov, zatiaľ čo v prípade platieb v rámci programu Horizont 2020 zodpovedá zaaudity útvar Komisie pre spoločný audit. Zvyšková chybovosťauditov vykázaných spoločným podnikom na konci roka 2018 bola 1,29 % v prípade 7. RP a 1,33 % v prípade programu Horizont 2020 ( 27 )

Pripomienky k správnemu finančnému riadeniu a výkonnosti

3.2.17. V nadväznosti na dohodu o delegovaní GR Move spoločný podnik SESAR začal v januári 2018 otvorenú výzvu na predkladanie návrhov na štúdie a na demonštračné činnosti týkajúce sa riadenia dopravy bezpilotných lietadiel v Európe (výzva „U-Space“). Maximálna suma grantu vo výške 9,5 mil. EUR bola financovaná z fondu Komisie NPE. Zatiaľ čo kritériá na vyhodnotenie ponúk vo všeobecnosti zodpovedali usmerneniam stanoveným v nariadení o NPE, zistili sme, že vo viacerých prípadoch došlo k prekrývaniu činností a nezrovnalostiam medzi kritériami na vyhodnotenie ponúk a ich čiastkovými kritériami. To môže ohroziť celkovú účinnosť procesu hodnotenia grantov a je potrebné to riešiť už vo fáze návrhu a prípravy výzvy.

Kontrola prijatia opatrení na základe pripomienok z predchádzajúcich rokov

3.2.18. Prehľad nápravných opatrení prijatých v nadväznosti na pripomienky Dvora audítorov z predchádzajúcich rokov je uvedený v prílohe .

PRÍLOHA

Kontrola prijatia opatrení na základe pripomienok z predchádzajúcich rokov

Rok Pripomienky Dvora audítorov Stav nápravných opatrení (dokončené/prebieha/ zatiaľ nevykonané/nevzťahuje sa) 2017 Miera čerpania viazaných rozpočtových prostriedkov programu SESAR 1 bola 11 % a platobných rozpočtových prostriedkov 68 %. Pomalú mieru čerpania v prípade programu SESAR 1 možno pripísať týmto faktorom: Dokončené 2017 Ku koncu roka 2017 nebol v rámci spoločných nástrojov Komisie na riadenie a monitorovanie grantov programu Horizont 2020 dokončený špecifický vývoj potrebný na spracovanie nepeňažných príspevkov spoločného podniku. Dokončené 2017 Na konci roka 2017 v konečnej fáze programu SESAR 1 musel spoločný podnik nechať prepadnúť 30 mil. EUR (19 %) nesplatených záväzkov v dôsledku upravených alebo zrušených projektov v rámci programu SESAR I. V dôsledku toho mal spoločný podnik na konci roka stále otvorené platobné záväzky na granty SESAR I vo výške približne 47 mil. EUR. Prebieha 2017 Spoločný podnik pri obstarávaní podporných služieb od používateľov vzdušného priestoru v súvislosti s činnosťami programu SESAR 2020 použil ako finančné hodnotenie jednoduchý (aritmetický) priemer finančných ponúk, ktoré získal, na výpočet denných sadzieb expertných kategórií. Tento rovnaký prístup bol uplatnený pre všetky časti. Použitie váženého priemeru na výpočet finančného hodnotenia by v skutočnosti predstavovalo konkurencieschopnejšie a efektívnejšie riešenie. Váženie by sa malo zakladať na najpravdepodobnejšom počte pracovných dní pre každú kategóriu odborníkov, ktorí sú potrební na vykonávanie špecifických služieb v skupine. Dokončené 2017 Externý audítor ročnej účtovnej závierky spoločného podniku zistil nedostatky v postupoch finančnej kontroly spoločného podniku. Táto situácia vznikla najmä v dôsledku zložitého finančného regulačného rámca, v ktorom spoločný podnik musí fungovať, nedávneho odchodu kľúčových zamestnancov finančného oddelenia a z toho vyplývajúceho pracovného zaťaženia tohto oddelenia. Dokončené 2017 V reakcii na odporúčania hodnotiteľov spoločný podnik vypracoval akčný plán, ktorý v máji 2018 prijala správna rada spoločného podniku SESAR. Akčný plán obsahuje množstvo rôznych opatrení, ktoré má spoločný podnik vykonať a z ktorých niekoľko činností sa už začalo realizovať, väčšina by mala byť uskutočnená v roku 2018 a v prvej štvrtine roka 2019 a viaceré budú zohľadnené v nasledujúcom programovom období. Prebieha

Odpoveď spoločného podniku

3.2.12. V tejto súvislosti je dôležité poznamenať, že celková miera čerpania prostriedkov na program SESAR 1 je 89,9 %.

3.2.15. Spoločný podnik SESAR by chcel poznamenať, že spôsob zaobchádzania s nevyužitými platobnými prostriedkami z predchádzajúcich rokov sa odvíja od finančného rámca, v ktorom spoločný podnik musí pôsobiť.

3.2.17. Spoločný podnik poukazuje na skutočnosť, že výzva U-Space bola organizovaná v plnom súlade s požiadavkami jednotlivých NPE a osvedčenými postupmi. Spoľahlivosť zaručovala úzka spolupráca s agentúrou INEA počas prípravy výzvy. Všetky riziká nejednotného výkladu čiastkových kritérií na vyhodnotenie boli dôsledne odstránené ešte pred začiatkom postupu hodnotenia. Pred hodnotením sa dokonca uskutočnili aj schôdze s odborníkmi, aby sa predišlo nedorozumeniam, ktoré by mohli viesť k nesprávnym záverom a skresliť bodovanie.

3.3. Spoločný podnik Čisté nebo (Čisté nebo)

Úvod

3.3.1. Spoločný podnik pre vykonávanie spoločnej technologickej iniciatívy v letectve (ďalej len „spoločný podnik Čisté nebo“), so sídlom v Bruseli, bol zriadený v decembri 2007 v rámci siedmeho rámcového programu pre výskum (7. RP) na obdobie desiatich rokov ( 28 ) (Čisté nebo 1). Dňa 6. mája 2014 Rada predĺžila existenciu spoločného podniku do 31. decembra 2024 ( 29 ) (Čisté nebo 2).

3.3.2. Integrated Technology Demonstrators – ITD), inovačných platforiem demonštrácie lietadiel ( Innovative Aircraft Demonstrator Platforms – IADP) a prierezových oblastí ( Transverse Areas – TA). Spoločný podnik ďalej spolupracuje s tzv. hlavnými partnermi z oblasti priemyslu, ktorí boli vybraní prostredníctvom otvorených súťažných výziev na prekladanie návrhov Spoločný podnik Čisté nebo je verejno-súkromné partnerstvo pre výskum a inovácie v oblasti letectva. Zakladajúcimi členmi spoločného podniku sú podľa nového nariadenia Európska únia (EÚ) zastúpená Komisiou (GR RTD) a súkromní členovia, a medzi nimi priemyselní lídri (vedúce subjekty) a pridružení členovia v rámci integrovaných technologických demonštrátorov (– ITD), inovačných platforiem demonštrácie lietadiel (– IADP) a prierezových oblastí (– TA). Spoločný podnik ďalej spolupracuje s tzv. hlavnými partnermi z oblasti priemyslu, ktorí boli vybraní prostredníctvom otvorených súťažných výziev na prekladanie návrhov ( 30 ) . Títo partneri získali na základe nariadenia o zriadení spoločného podniku Čisté nebo 2 štatút súkromných členov.

3.3.3. tabuľke 1 sú uvedené hlavné údaje o spoločnom podniku sú uvedené hlavné údaje o spoločnom podniku ( 31 )

Tabuľka 1

Hlavné údaje o spoločnom podniku

2018 2017 Rozpočet na platobné rozpočtové prostriedky (mil. EUR) 336,4 203 Rozpočet na viazané rozpočtové prostriedky (mil. EUR) 294,6 201,1 Dostupný rozpočet na platby (mil. EUR) (32) 343,8 243,7 Dostupný rozpočet na záväzky (mil. EUR) (32) 371,1 313,6 Celkový počet zamestnancov k 31. decembru (33) 40 41 Zdroj: Údaje poskytnuté spoločným podnikom.

Informácie na podporu vyhlásenia o vierohodnosti

STANOVISKO 3.3.4. Kontrolovali sme: a) účtovnú závierku spoločného podniku, ktorá pozostáva z finančných výkazov (34) a výkazov o plnení rozpočtu (35) za rozpočtový rok končiaci sa 31. decembra 2018; b) zákonnosť a správnosť príslušných transakcií podľa ustanovení článku 287 Zmluvy o fungovaní Európskej únie (ZFEÚ). Spoľahlivosť účtovnej závierky Stanovisko k spoľahlivosti účtovnej závierky 3.3.5. Zastávame názor, že účtovná závierka spoločného podniku za rok končiaci sa 31. decembra 2018 vyjadruje verne zo všetkých významných hľadísk finančnú situáciu spoločného podniku k 31. decembru 2018, ako aj výsledky jeho transakcií, peňažné toky a zmeny v čistých aktívach za príslušný rozpočtový rok v súlade s jeho nariadením o rozpočtových pravidlách a účtovnými pravidlami, ktoré schválil účtovník Komisie. Tieto pravidlá vychádzajú z medzinárodne prijatých účtovných štandardov pre verejný sektor. Zákonnosť a správnosť príslušných transakcií Príjmy Stanovisko k zákonnosti a správnosti príslušných príjmov 3.3.6. Zastávame názor, že príslušné príjmy zaznamenané v účtovnej závierke za rok končiaci sa 31. decembra 2018 sú zo všetkých významných hľadísk zákonné a správne. Platby Stanovisko k zákonnosti a správnosti príslušných platieb 3.3.7. Zastávame názor, že príslušné platby zaznamenané v účtovnej závierke za rok končiaci sa 31. decembra 2018 sú zo všetkých významných hľadísk zákonné a správne.

3.3.8. Pripomienky uvedené v nasledujúcej časti nemajú vplyv na stanovisko Dvora audítorov.

Pripomienky k plneniu rozpočtu spoločného podniku Čisté nebo 1

3.3.9. V tabuľke 2 sa uvádza prehľad príspevkov členov na Čisté nebo 1 na konci roka 2018.

Tabuľka 2

Príspevky členov na Čisté nebo 1

(v mil. EUR) Príspevky členov (podľa zakladajúceho nariadenia) Príspevky členov (k 31.12.2018) Členovia Prevádzkové činnosti Doplnkové činnosti (36) Spolu Hotovostné príspevky Validované nepeňažné príspevky Nevalidované oznámené nepeňažné príspevky Nepeňažné príspevky na doplnkové činnosti Spolu EÚ (GR RTD) 800,0 Nie je k dispozícii 800,0 800,0 0,0 0,0 Nie je k dispozícii 800,0 Členovia zastupujúci priemysel 600,0 Nie je k dispozícii 600,0 14,9 594,1 -0,7 Nie je k dispozícii 608,3 Spolu 1 400,0 Nie je k dispozícii 1 400,0 814,9 594,1 -0,7 Nie je k dispozícii 1 408,3 Zdroj: Údaje poskytnuté spoločným podnikom.

3.3.10. Program spoločného podniku pre 7. RP bol v roku 2017 formálne uzavretý s úrovňou plnenia vo výške približne 100 %. V roku 2018 spoločný podnik ešte získal späť vymožené sumy vo výške približne 0,85 mil. EUR, ktoré pochádzajú z neuhradených platieb predbežného financovania a z výsledkov ex post auditov.

Pripomienky k plneniu rozpočtu spoločného podniku Čisté nebo 2

3.3.11. V tabuľke 3 sa uvádza prehľad príspevkov členov na Čisté nebo 2 na konci roka 2018.

Tabuľka 3

Príspevky členov na Čisté nebo 2

(v mil. EUR) Príspevky členov (podľa zakladajúceho nariadenia) Príspevky členov (k 31.12.2018) Členovia Prevádzkové činnosti Doplnkové činnosti (37) Spolu Hotovostné príspevky Validované nepeňažné príspevky Nevalidované oznámené nepeňažné príspevky Nepeňažné príspevky na doplnkové činnosti Spolu EÚ (GR RTD) 1 755,0 0,0 1 755,0 816,7 0,0 0,0 0,0 816,7 Členovia zastupujúci priemysel 1 228,5 965,3 2 193,8 14,1 273,9 157,6 801,7 1 247,3 Spolu 2 983,5 965,3 3 948,8 830,8 273,9 157,6 801,7 2 064,0 Zdroj: Údaje poskytnuté spoločným podnikom.

3.3.12. Miera čerpania dostupných viazaných rozpočtových prostriedkov spoločného podniku na rok 2018 bola vysoká na úrovni 99,2 % a platobných rozpočtových prostriedkov na úrovni 97,3 %.

Pripomienky k vnútorným kontrolám

3.3.13. ex ante kontroly založené na finančných a prevádzkových administratívnych previerkach. V prípade priebežných a záverečných platieb v rámci 7. RP spoločný podnik vykonáva ex post audity u prijímateľov, zatiaľ čo v prípade žiadostí o preplatenie nákladov projektov v rámci programu Horizont 2020 zodpovedá spoločný audítorský útvar Komisie za ex post audity. Zvyšková chybovosť ex post auditov vykázaných spoločným podnikom na konci roka 2018 bola 1,21 % v prípade projektov 7. RP a 1,11 % v prípade projektov programu Horizont 2020 Spoločný podnik Čisté nebo 2 zaviedol postupykontroly založené na finančných a prevádzkových administratívnych previerkach. V prípade priebežných a záverečných platieb v rámci 7. RP spoločný podnik vykonávaaudity u prijímateľov, zatiaľ čo v prípade žiadostí o preplatenie nákladov projektov v rámci programu Horizont 2020 zodpovedá spoločný audítorský útvar Komisie zaaudity. Zvyšková chybovosťauditov vykázaných spoločným podnikom na konci roka 2018 bola 1,21 % v prípade projektov 7. RP a 1,11 % v prípade projektov programu Horizont 2020 ( 38 )

Pripomienky k iným otázkam

3.3.14. V rokoch 2017 a 2018 bola miera fluktuácie spoločného podniku vysoká v prípade dočasných aj zmluvných zamestnancov. Miera fluktuácie sa v roku 2018 v prípade dočasných zamestnancov prudko zvýšila na takmer 17 %, keďže spoločný podnik opustili štyria projektoví úradníci. Využívanie služieb dočasných agentúrnych zamestnancov sa v roku 2018 takmer zdvojnásobilo.

Kontrola prijatia opatrení na základe pripomienok z predchádzajúcich rokov

3.3.15. Prehľad nápravných opatrení prijatých v nadväznosti na pripomienky Dvora audítorov z predchádzajúcich rokov je uvedený v prílohe .

PRÍLOHA

Kontrola prijatia opatrení na základe pripomienok z predchádzajúcich rokov

Rok Pripomienky Dvora audítorov Stav nápravných opatrení (dokončené/prebieha/ zatiaľ nevykonané/nevzťahuje sa) 2017 Ku koncu roka 2018 nebol v rámci spoločných nástrojov Komisie na riadenie a monitorovanie grantov programu Horizont 2020 dokončený špecifický vývoj potrebný na spracovanie nepeňažných príspevkov spoločného podniku. Dokončené 2017 V reakcii na odporúčania hodnotiteľov spoločný podnik vypracoval akčný plán, ktorý v apríli 2018 schválila správna rada spoločného podniku. Akčný plán obsahuje množstvo rôznych opatrení, ktoré má spoločný podnik vykonať a z ktorých sa už niekoľko činností začalo realizovať a vykonanie zvyšnej časti je naplánované v roku 2018 alebo v nasledujúcom programovom období. Dokončené

Odpoveď spoločného podniku

Spoločný podnik berie na vedomie správu Dvora audítorov.

3.4. Spoločný podnik pre iniciatívu pre inovačné lieky (IIL)

Úvod

3.4.1. Spoločný podnik pre iniciatívu pre inovačné lieky (IIL), so sídlom v Bruseli, bol zriadený v decembri 2007 ( 39 ) na obdobie desiatich rokov (IIL 1). Rada prijala v máji 2014 nové zakladajúce nariadenie a predĺžila obdobie trvania spoločného podniku do 31. decembra 2024 ( 40 ) (IIL 2).

3.4.2. Spoločný podnik IIL je verejno-súkromné partnerstvo výskumu a inovácie v oblasti zdravia. Zakladajúcimi členmi spoločného podniku sú Európska únia (EÚ) zastúpená Komisiou (GR RTD) a farmaceutický sektor, ktorý zastupuje Európska federácia farmaceutického priemyslu a farmaceutických združení (EFPIA).

3.4.3. tabuľke 1 sú uvedené hlavné údaje o spoločnom podniku sú uvedené hlavné údaje o spoločnom podniku ( 41 )

Tabuľka 1

Hlavné údaje o spoločnom podniku

2018 2017 Rozpočet na platobné rozpočtové prostriedky (mil. EUR) 179,6 153,4 Rozpočet na viazané rozpočtové prostriedky (mil. EUR) 275,6 187,9 Dostupný rozpočet na platby (mil. EUR) (42) 235,9 206,4 Dostupný rozpočet na záväzky (mil. EUR) (42) 485,5 322,4 Celkový počet zamestnancov k 31. decembru (43) 48 49 Zdroj: Údaje poskytnuté spoločným podnikom.

Informácie na podporu vyhlásenia o vierohodnosti

STANOVISKO 3.4.4. Kontrolovali sme: a) účtovnú závierku spoločného podniku, ktorá pozostáva z finančných výkazov (44) a výkazov o plnení rozpočtu (45) za rozpočtový rok končiaci sa 31. decembra 2018; b) zákonnosť a správnosť príslušných transakcií podľa ustanovení článku 287 Zmluvy o fungovaní Európskej únie (ZFEÚ). Spoľahlivosť účtovnej závierky Stanovisko k spoľahlivosti účtovnej závierky 3.4.5. Zastávame názor, že účtovná závierka spoločného podniku za rok končiaci sa 31. decembra 2018 vyjadruje verne zo všetkých významných hľadísk finančnú situáciu spoločného podniku k 31. decembru 2018, ako aj výsledky jeho transakcií, peňažné toky a zmeny v čistých aktívach za príslušný rozpočtový rok v súlade s jeho nariadením o rozpočtových pravidlách a účtovnými pravidlami, ktoré schválil účtovník Komisie. Tieto pravidlá vychádzajú z medzinárodne prijatých účtovných štandardov pre verejný sektor. Zákonnosť a správnosť príslušných transakcií Príjmy Stanovisko k zákonnosti a správnosti príslušných príjmov 3.4.6. Zastávame názor, že príslušné príjmy zaznamenané v účtovnej závierke za rok končiaci sa 31. decembra 2018 sú zo všetkých významných hľadísk zákonné a správne. Platby Stanovisko k zákonnosti a správnosti príslušných platieb 3.4.7. Zastávame názor, že príslušné platby zaznamenané v účtovnej závierke za rok končiaci sa 31. decembra 2018 sú zo všetkých významných hľadísk zákonné a správne.

3.4.8. Pripomienky uvedené v nasledujúcej časti nemajú vplyv na stanovisko Dvora audítorov.

Pripomienky k plneniu rozpočtu IIL 1

3.4.9. V tabuľke 2 sa uvádza prehľad príspevkov členov IIL 1 na konci roka 2018.

Tabuľka 2

Príspevky členov na IIL 1

(v mil. EUR) Príspevky členov (podľa zakladajúceho nariadenia) Príspevky členov (k 31.12.2018) Členovia Prevádzkové činnosti Doplnkové činnosti (46) Spolu Hotovostné príspevky Validované nepeňažné príspevky Nevalidované oznámené nepeňažné príspevky Nepeňažné príspevky na doplnkové činnosti Spolu EÚ (GR RTD) 1 000,0 Nie je k dispozícii 1 000,0 916,0 0,0 0,0 Nie je k dispozícii 916,0 Členovia zastupujúci priemysel 1 000,0 Nie je k dispozícii 1 000,0 21,9 633,3 80,6 Nie je k dispozícii 735,8 Spolu 2 000,0 Nie je k dispozícii 2 000,0 937,9 633,3 80,6 Nie je k dispozícii 1 651,8 Zdroj: Údaje poskytnuté spoločným podnikom.

3.4.10. Pokiaľ ide o rozpočet spoločného podniku na rok 2018, ktorý je k dispozícii pre projekty 7. RP, miera čerpania platobných rozpočtových prostriedkov bola 88 %.

Pripomienky k plneniu rozpočtu IIL 2

3.4.11. V tabuľke 3 sa uvádza prehľad príspevkov členov na IIL 2 na konci roka 2018.

Tabuľka 3

Príspevky členov na IIL 2

(v mil. EUR) Príspevky členov (podľa zakladajúceho nariadenia) Príspevky členov (k 31.12.2018) Členovia Prevádzkové činnosti Doplnkové činnosti (47) Spolu Hotovostné príspevky Validované nepeňažné príspevky Nevalidované oznámené nepeňažné príspevky Nepeňažné príspevky na doplnkové činnosti Spolu EÚ (GR RTD) 1 638,0 Nie je k dispozícii 1 638,0 241,9 0,0 0,0 Nie je k dispozícii 241,9 EFPIA 1 425,0 Nie je k dispozícii 1 425,0 10,8 128,0 83,9 Nie je k dispozícii 222,7 Pridružení partneri 0,0 Nie je k dispozícii 0,0 2,7 2,5 0,0 Nie je k dispozícii 5,2 Spolu 3 063,0 Nie je k dispozícii 3 063,0 255,4 130,5 83,9 Nie je k dispozícii 469,8 Zdroj: Údaje poskytnuté spoločným podnikom.

3.4.12. Pokiaľ ide o rozpočet spoločného podniku na rok 2018, ktorý je k dispozícii na projekty v rámci programu Horizont 2020, miera čerpania viazaných rozpočtových prostriedkov bola 100 % a platobných rozpočtových prostriedkov 87 %.

3.4.13. Na konci roka 2018 predstavovali nevyužité platobné rozpočtové prostriedky prenesené z predchádzajúcich rokov sumu 56,1 mil. EUR. Správna rada spoločného podniku preto schválila v decembri 2018 opravný rozpočet s cieľom znížiť nové platobné rozpočtové prostriedky v danom roku o 36,3 mil. EUR ( 48 ) . Hoci v porovnaní s predchádzajúcim rokom došlo po vykonaní niekoľkých nápravných opatrení spoločným podnikom IIL k zlepšeniu situácie, pretrvávali nedostatky týkajúce sa plánovania a monitorovania potreby nových platobných rozpočtových prostriedkov.

Pripomienky k vnútorným kontrolám

3.4.14. ex ante kontroly založené na finančných a prevádzkových administratívnych previerkach. V prípade priebežných a záverečných platieb v rámci 7. RP spoločný podnik vykonáva ex post audity v priestoroch prijímateľov, zatiaľ čo v prípade žiadostí o preplatenie nákladov projektov v rámci programu Horizont 2020 zodpovedá za ex post audity útvar Komisie pre spoločný audit. Zvyšková chybovosť ex post auditov vykázaných spoločným podnikom na konci roka 2018 bola 0,87 % v prípade 7. RP a 0,67 % v prípade programu Horizont 2020 Spoločný podnik zaviedol spoľahlivé postupykontroly založené na finančných a prevádzkových administratívnych previerkach. V prípade priebežných a záverečných platieb v rámci 7. RP spoločný podnik vykonávaaudity v priestoroch prijímateľov, zatiaľ čo v prípade žiadostí o preplatenie nákladov projektov v rámci programu Horizont 2020 zodpovedá zaaudity útvar Komisie pre spoločný audit. Zvyšková chybovosťauditov vykázaných spoločným podnikom na konci roka 2018 bola 0,87 % v prípade 7. RP a 0,67 % v prípade programu Horizont 2020 ( 49 )

Iné otázky

3.4.15. V roku 2018 bola miera fluktuácie zamestnancov spoločného podniku vysoká a v priemere dosahovala okolo 21 %, a obzvlášť vysoká, približne 60 %, bola v prípade zmluvných zamestnancov. Situácia sa zhoršila v dôsledku dlhodobej práceneschopnosti 8 zamestnancov, z ktorých štyria boli v roku 2018 nové prípady. V dôsledku toho tvorila stabilný počet zamestnancov len polovica zamestnancov spoločného podniku, čím sa zvýšilo riziko, že prevádzkové ciele spoločného podniku sa nedosiahnu podľa plánu. S cieľom zvládnuť túto situáciu v roku 2018 spoločný podnik využíval dočasných agentúrnych zamestnancov, ktorí predstavovali 9,6 % podiel na celkovom počte zamestnancov.

Kontrola prijatia opatrení na základe pripomienok z predchádzajúcich rokov

3.4.16. Prehľad nápravných opatrení prijatých v nadväznosti na pripomienky Dvora audítorov z predchádzajúcich rokov je uvedený v prílohe .

PRÍLOHA

Kontrola prijatia opatrení na základe pripomienok z predchádzajúcich rokov

Rok Pripomienky Dvora audítorov Stav nápravných opatrení (dokončené/prebieha/ zatiaľ nevykonané/nevzťahuje sa) 2017 Na konci roku 2017 spoločné centrum podpory v rámci Komisie ešte nedokončilo vývoj špecifických prvkov v rámci nástrojov na správu a monitorovanie grantov v programe Horizont 2020, ktoré majú slúžiť potrebám spoločného podniku týkajúcim sa vykazovania a spracovania nepeňažných príspevkov. Dokončené 2017 Ku koncu roka 2017 dosahovali nevyužité platobné rozpočtové prostriedky z predchádzajúcich rokov výšku 78,7 mil. EUR. Riadiaca rada spoločného podniku preto v júli 2017 schválila zníženie nových operačných platobných rozpočtových prostriedkov daného roku o 56 mil. EUR a v novembri 2017 zníženie kumulovaných nevyužitých platobných rozpočtových prostriedkov z predchádzajúcich rokov o 25,8 mil. EUR. Táto situácia poukazuje na to, že v posledných rokoch vznikali pri plánovaní a monitorovaní potreby nových platobných rozpočtových prostriedkov nedostatky. Prebieha 2017 V reakcii na odporúčania hodnotiteľov spoločný podnik vypracoval akčný plán, ktorý v novembri 2017 schválila správna rada spoločného podniku IIL 2. Akčný plán obsahuje množstvo rôznych opatrení, ktoré má spoločný podnik vykonať a z ktorých sa už niekoľko činností začalo realizovať, pričom väčšina by mala byť uskutočnená v rokoch 2018 a 2019 a malý počet z nich bude zohľadnený v nasledujúcom programovom období. Prebieha

Odpoveď spoločného podniku

Spoločný podnik berie na vedomie správu Dvora audítorov.

3.5. Spoločný podnik pre palivové články a vodík (FCH)

Úvod

3.5.1. Spoločný podnik pre vykonávanie spoločnej technologickej iniciatívy v oblasti palivových článkov a vodíka (spoločný podnik FCH), so sídlom v Bruseli, bol založený v máji 2008 na obdobie do 31. decembra 2017 ( 50 ) (FCH 1). V máji 2014 Rada predĺžila existenciu spoločného podniku do 31. decembra 2024 ( 51 ) (FCH 2).

3.5.2. Spoločný podnik FCH je verejno-súkromným partnerstvom v oblasti výskumu vodíkovej technológie a technológie palivových článkov. Zakladajúcimi členmi spoločného podniku sú Európska únia (EÚ) zastúpená Komisiou, priemyselné zoskupenie ( Hydrogen Europe ) a výskumné zoskupenie ( Hydrogen Europe Research ).

3.5.3. tabuľke 1 sú uvedené hlavné údaje o spoločnom podniku sú uvedené hlavné údaje o spoločnom podniku ( 52 )

Tabuľka 1

Hlavné údaje o spoločnom podniku

2018 2017 Rozpočet na platobné rozpočtové prostriedky (mil. EUR) 102,4 179,4 Rozpočet na viazané rozpočtové prostriedky (mil. EUR) 79,8 98,5 Dostupný rozpočet na platby (mil. EUR) (53) 126,5 198,6 Dostupný rozpočet na záväzky (mil. EUR) (53) 85,5 127,8 Celkový počet zamestnancov k 31. decembru (54) 27 26 Zdroj: Údaje poskytnuté spoločným podnikom.

Informácie na podporu vyhlásenia o vierohodnosti

STANOVISKO 3.5.4. Kontrolovali sme: a) účtovnú závierku spoločného podniku, ktorá pozostáva z finančných výkazov (55) a výkazov o plnení rozpočtu (56) za rozpočtový rok končiaci sa 31. decembra 2018; b) zákonnosť a správnosť príslušných transakcií podľa ustanovení článku 287 Zmluvy o fungovaní Európskej únie (ZFEÚ). Spoľahlivosť účtovnej závierky Stanovisko k spoľahlivosti účtovnej závierky 3.5.5. Zastávame názor, že účtovná závierka spoločného podniku za rok končiaci sa 31. decembra 2018 vyjadruje verne zo všetkých významných hľadísk finančnú situáciu spoločného podniku k 31. decembru 2018, ako aj výsledky jeho transakcií, peňažné toky a zmeny v čistých aktívach za príslušný rozpočtový rok v súlade s jeho nariadením o rozpočtových pravidlách a účtovnými pravidlami, ktoré schválil účtovník Komisie. Tieto pravidlá vychádzajú z medzinárodne prijatých účtovných štandardov pre verejný sektor. Zákonnosť a správnosť príslušných transakcií Príjmy Stanovisko k zákonnosti a správnosti príslušných príjmov 3.5.6. Zastávame názor, že príslušné príjmy zaznamenané v účtovnej závierke za rok končiaci sa 31. decembra 2018 sú zo všetkých významných hľadísk zákonné a správne. Platby Stanovisko k zákonnosti a správnosti príslušných platieb 3.5.7. Zastávame názor, že príslušné platby zaznamenané v účtovnej závierke za rok končiaci sa 31. decembra 2018 sú zo všetkých významných hľadísk zákonné a správne.

3.5.8. Pripomienky uvedené v nasledujúcej časti nemajú vplyv na stanovisko Dvora audítorov.

Pripomienky k plneniu rozpočtu FCH 1

3.5.9. V tabuľke 2 sa uvádza prehľad príspevkov členov FCH 1 na konci roka 2018.

Tabuľka 2

Príspevky členov na FCH 1

(v mil. EUR) Príspevky členov (podľa zakladajúceho nariadenia) Príspevky členov (k 31.12.2018) Členovia Prevádzkové činnosti Doplnkové činnosti (57) Spolu Hotovostné príspevky Validované nepeňažné príspevky Nevalidované oznámené nepeňažné príspevky Nepeňažné príspevky na doplnkové činnosti Spolu EÚ (GR RTD) 470,0 Nie je k dispozícii 470,0 402,2 19,1 0,0 Nie je k dispozícii 421,3 Členovia zastupujúci priemysel 470,0 Nie je k dispozícii 470,0 17,9 420,0 4,6 Nie je k dispozícii 442,5 Spolu 940,0 Nie je k dispozícii 940,0 420,1 439,1 4,6 Nie je k dispozícii 863,8 Zdroj: Údaje poskytnuté spoločným podnikom.

3.5.10. Pokiaľ ide o rozpočet spoločného podniku na rok 2018, ktorý je k dispozícii pre projekty 7. RP, miera čerpania platobných rozpočtových prostriedkov bola 79,6 % v dôsledku oneskorení pri predkladaní žiadostí o preplatenie nákladov prebiehajúcich projektov v rámci 7. RP.

Pripomienky k plneniu rozpočtu FCH 2

3.5.11. V tabuľke 3 sa uvádza prehľad príspevkov členov na FCH 2 na konci roka 2018.

Tabuľka 3

Príspevky členov na FCH 2

(v mil. EUR) Príspevky členov (podľa zakladajúceho nariadenia) Príspevky členov (k 31.12.2018) Členovia Prevádzkové činnosti Doplnkové činnosti (58) Spolu Hotovostné príspevky Validované nepeňažné príspevky Nevalidované oznámené nepeňažné príspevky Nepeňažné príspevky na doplnkové činnosti Spolu EÚ (GR RTD) 665,0 0,0 665,0 318,8 0,0 0,0 0,0 318,8 Členovia zastupujúci priemysel 95,0 285,0 380,0 3,6 1,8 7,7 636,3 649,4 Spolu 760,0 285,0 1 045,0 322,4 1,8 7,7 636,3 968,2 Zdroj: Údaje poskytnuté spoločným podnikom.

3.5.12. Nízka miera nepeňažných príspevkov členov zastupujúcich priemysel na prevádzkové činnosti je spôsobená tým, že spoločný podnik ich potvrdzuje spolu s konečnými žiadosťami o preplatenie nákladov. Certifikácia väčšiny viazaných nepeňažných príspevkov teda prebehne neskôr v rámci programu Horizont 2020, keď sa uskutoční záverečná platba za projekty a vydajú sa osvedčenia o finančných výkazoch.

3.5.13. Pokiaľ ide o rozpočet spoločného podniku na rok 2018, ktorý je k dispozícii na projekty v rámci programu Horizont 2020, miera čerpania viazaných rozpočtových prostriedkov bola 95,8 % a platobných rozpočtových prostriedkov 84,4 %.

Pripomienky k vnútorným kontrolám

3.5.14. Spoločný podnik zaviedol postupy ex ante kontroly založené na finančných a prevádzkových administratívnych previerkach. V prípade priebežných a záverečných platieb v rámci 7. RP spoločný podnik vykonáva ex post audity u prijímateľov, zatiaľ čo v prípade žiadostí o preplatenie nákladov projektov v rámci programu Horizont 2020 zodpovedá spoločný audítorský útvar Komisie za ex post audity.

3.5.15. ex post auditov vykázaných spoločným podnikom na konci roka 2018 bola 1,10 % v prípade 7. RP a 0,46 % v prípade programu Horizont 2020 Zvyšková chybovosťauditov vykázaných spoločným podnikom na konci roka 2018 bola 1,10 % v prípade 7. RP a 0,46 % v prípade programu Horizont 2020 ( 59 )

Kontrola prijatia opatrení na základe pripomienok z predchádzajúcich rokov

3.5.16. Prehľad nápravných opatrení prijatých v nadväznosti na pripomienky Dvora audítorov z predchádzajúcich rokov je uvedený v prílohe .

PRÍLOHA

Kontrola prijatia opatrení na základe pripomienok z predchádzajúcich rokov

Rok Pripomienky Dvora audítorov Stav nápravných opatrení (dokončené/prebieha/ zatiaľ nevykonané/nevzťahuje sa) 2017 V reakcii na odporúčania hodnotiteľov spoločný podnik vypracoval akčný plán, ktorý v marci 2018 schválila správna rada spoločného podniku FCH 2. Akčný plán obsahuje široký súbor opatrení, ktoré má vykonávať spoločný podnik a z ktorých sa už niekoľko činností začalo realizovať, väčšina činností by sa mala vykonať v rokoch 2018 a 2019, zatiaľ čo malý počet z nich bude zohľadnený v nasledujúcom programovom období. Prebieha

Odpoveď spoločného podniku

Spoločný podnik berie na vedomie správu Dvora audítorov.

3.6. Spoločný podnik Elektronické komponenty a systémy pre vedúce postavenie Európy (ECSEL)

Úvod

3.6.1. Spoločný podnik na vykonávanie spoločnej technologickej iniciatívy Elektronické komponenty a systémy pre vedúce postavenie Európy (spoločný podnik ECSEL), so sídlom v Bruseli, bol zriadený v máji 2014 ( 60 ) na obdobie do 31. decembra 2024. Spoločný podnik ECSEL nahradil spoločné podniky ENIAC a ARTEMIS, ktoré ukončili svoju činnosť 26. júna 2014. Spoločný podnik ECSEL začal samostatne pracovať 27. júna 2014.

3.6.2. Spoločný podnik ECSEL je verejno-súkromným partnerstvom v oblasti nanoelektroniky a výskumu vstavaných počítačových systémov. Zakladajúcimi členmi spoločného podniku sú Európska únia (EÚ) zastúpená Komisiou (GR CONNECT), zúčastnené štáty ECSEL ( 61 ) a tri priemyselné združenia (AENEAS, ARTEMISIA a EPoSS), ktoré zastupujú spoločnosti a výskumné organizácie pôsobiace v oblastiach vstavaných a počítačových fyzických systémov, integrácie inteligentných systémov, mikroelektroniky a nanoelektroniky.

3.6.3. tabuľke 1 sú uvedené hlavné údaje o spoločnom podniku sú uvedené hlavné údaje o spoločnom podniku ( 62 )

Tabuľka 1

Hlavné údaje o spoločnom podniku

2018 2017 Rozpočet na platobné rozpočtové prostriedky (mil. EUR) 290,1 287,7 Rozpočet na viazané rozpočtové prostriedky (mil. EUR) 187,3 177,3 Dostupný rozpočet na platby (mil. EUR) (63) 310,6 290,1 Dostupný rozpočet na záväzky (mil. EUR) (63) 194,2 183,9 Celkový počet zamestnancov k 31. decembru (64) 30 30 Zdroj: Údaje poskytnuté spoločným podnikom.

Informácie na podporu vyhlásenia o vierohodnosti

STANOVISKO 3.6.4. Kontrolovali sme: a) účtovnú závierku spoločného podniku, ktorá pozostáva z finančných výkazov (65) a výkazov o plnení rozpočtu za rozpočtový rok (66) za rozpočtový rok končiaci sa 31. decembra 2018; b) zákonnosť a správnosť príslušných transakcií podľa ustanovení článku 287 Zmluvy o fungovaní Európskej únie (ZFEÚ). Spoľahlivosť účtovnej závierky Stanovisko k spoľahlivosti účtovnej závierky 3.6.5. Zastávame názor, že účtovná závierka spoločného podniku za rok končiaci sa 31. decembra 2018 vyjadruje verne zo všetkých významných hľadísk finančnú situáciu spoločného podniku k 31. decembru 2018, ako aj výsledky jeho transakcií, peňažné toky a zmeny v čistých aktívach za príslušný rozpočtový rok v súlade s jeho nariadením o rozpočtových pravidlách a účtovnými pravidlami, ktoré schválil účtovník Komisie. Tieto pravidlá vychádzajú z medzinárodne prijatých účtovných štandardov pre verejný sektor. Zákonnosť a správnosť príslušných transakcií Príjmy Stanovisko k zákonnosti a správnosti príslušných príjmov 3.6.6. Zastávame názor, že príslušné príjmy zaznamenané v účtovnej závierke za rok končiaci sa 31. decembra 2018 sú zo všetkých významných hľadísk zákonné a spr